UEMAk “oso kezkagarritzat” jo du EAEko Auzitegi Nagusiak auzitan jarri izana EAEko Udal Legea | UEMA - Udalerri Euskaldunen Mankomunitatea\nHasiera » Zehaztu gabe » UEMAk “oso kezkagarritzat” jo du EAEko Auzitegi Nagusiak auzitan jarri izana EAEko Udal Legea\nUEMAk “oso kezkagarritzat” jo du EAEko Auzitegi Nagusiak auzitan jarri izana EAEko Udal Legea\n2021(e)ko irailak 13 Zehaztu gabe Erantzunak desaktibatuta daude UEMAk “oso kezkagarritzat” jo du EAEko Auzitegi Nagusiak auzitan jarri izana EAEko Udal Legea sarreran\nLegearen 6.2 artikulua Espainiako Konstituzioaren aurkakoa dela ebatzi dute epaileek, eta irizpena eskatu diote Espainiako Auzitegi Konstituzionalari. UEMAren ustez, epaitegiek berriro jarri dute jopuntuan udalerri euskaldunen jardun eredugarria.\nVox alderdiak jarritako helegite bati tiraka, EAEko Justizia Auzitegi Nagusiak ebatzi du Espainiako Konstituzioa urratu egiten duela EAEko Toki Erakundeei buruzko 2/2016 Legearen 6.2 artikuluak. Zehazki, Administrazioarekiko Auzien Salak inkonstituzionaltasun-arazoa aurkeztu du Espainiako Auzitegi Konstituzionalean, hark ebatzi dezan artikulu hori legezkoa den ala ez.\nZehazki, Voxen helegiteak Eusko Jaurlaritzaren 179/2019 dekretua zuen jomugan, Udal Legeak euskarari buruz ezarritako araudia garatzen duen dekretua. Helegite hori jartzearekin bat, Udal Legearen beraren aurka jotzeko eskatu zion Voxek EAEko Auzitegi Nagusiari, eta hein batean onartu egin dute hori epaileek, 6.2 artikulua legez kanpokoa dela ebatzita.\nGogoan izatekoa da EAEko Udal Legea eta hura garatzeko dekretua mugarri izan direla udalerri euskaldunetako udalen jardunean. Izan ere, arau horiek aterpe juridikoa ematen diete udalen ekinbideei. Hala nabarmendu du UEMAko lehendakariak, Iraitz Lazkanok: “Gogoan izan behar da UEMAko udal ugarik nolako arazoak izan zituzten Udal Legea onartu aurreko urteetan, aktak euskaraz egiteagatik edo kontratazioetan hizkuntza klausulak jartzeagatik. Errekerimendu eta salaketa ugari jasan genituen. Udal Legeak espresuki babestu zuen jardun hori, alegia, hala nahi duten udalek euskaraz funtzionatzea. Eta orain horren aurka jo nahi dute”.\nUdaleko barne jardunei buruzkoa da 6.2 artikulua. Zehazki, hauxe dio: “Toki-erakundeetako organoen deialdiak, gai-zerrendak, mozioak, boto partikularrak, erabaki-proposamenak, informazio-batzordeen irizpenak, erabakiak eta aktak euskaraz idatzi ahal izango dira. Ahalmen hori baliatu ahal izango da aipatu berri diren kasuetan, baldin eta, toki-erakundearen barruan, euskaraz ez dakiela behar bezala alegatzen duen ezein kideren eskubideak urratzen ez badira, Euskararen Erabilera Normalizatzeko azaroaren 24ko 10/1982 Oinarrizko Legean aurreikusitakoa ezertan galarazi gabe. Ebazpenak, aktak eta erabakiak euskaraz idazten direnean, euskaraz bidaliko zaizkie kopiak edo laburpenak Euskal Autonomia Erkidegoko administrazioari eta Estatukoari, toki-araubideari buruzko oinarrizko legeriari jarraituz”.\nAuzitegiaren erabakia “oso kezkagarria” dela uste du UEMAko lehendakariak, “berriro jartzen baitu jopuntuan udalerri euskaldunen jardun eredugarria”. Epaileek argudioen artean aipatu dute Udal Legeko 6.2 artikuluaren gisakoek “gutxietsi” egiten dutela gaztelania, eta argudiobide hori salatu du Lazkanok: “Euskara hizkuntza gutxitua da, eta bidegabea da hura normalizatzeko bidean oztopoak jartzea horrelako argudioak erabiliz. UEMAko udalak ari dira bidea urratzen administrazioak euskaraz funtziona dezan, eta horren aurkako ebazpena da hau. Berriro ere epaitegiak sartu dira hizkuntza politikan, eta berriro ere euskararen normalizazioa trabatzeko”.\nAuzia Espainiako Auzitegi Konstituzionalaren esku geratuko da orain. Udal Legea defendatzeko bidean “babes osoa” agertu dio UEMAko lehendakariak Eusko Jaurlaritzari. Horrekin batera, dei egin die udalei, pausoak ematen jarrai dezaten. “Urteotan aurrerapen handiak egin ditugu udalen jarduna euskalduntzen, baina oraindik badugu zer egina: oztopoak oztopo, jarrai dezagun lanean”.\n· EAEko Udal Legearen 6.2 artikulua Espainiako Konstituzioaren aurkakoa dela ebazten duen autoa (PDFa).\n· Udalen Legeak euskararen erabilerari buruz duen artikulua Kontituzionalera igorri du EAEko Auzitegi Nagusiak (berria.eus, 2021-09-13).\n· Euskararen erabileraz ari den Udal Legearen artikulua Konstituzionalera (argia.eus, 2021-09-13).\n· El euskara en la Administración local, amenazado por un recurso al TC (naiz.eus, 2021-09-13).\n· El TSJPV, a instancias de VOX, pregunta al TC si se ajusta a la Constitución la ley vasca que permite el uso exclusivo del euskera en los ayuntamientos (confilegal, 2021-09-13).\n· EAEko Auzitegi Nagusiak Konstituzionalera igorri du toki-erakundeetan euskararen erabilerari buruzko artikulua (eitb.eus, 2021-09-13).\n· TSJPV eleva una cuestión de inconstitucionalidad contra una ley vasca porque da al euskera una “supremacía exorbitante” (Europa Press, 2021-09-13).\n· Udal legea, Konstituzionalera (Berria, 2021-09-14).\n· Un recurso al TC amenaza al euskara en instituciones locales (GARA, 2021-09-14. Gai honi buruzko orrialdeak, PDFan).\n· El TSJPV asume las tesis de Vox contra el uso interno del euskera en la administración (Deia, 2021-09-14).\n· “Udal Legeak euskararen inguruan bildu dituen hainbat artikulu, arnasguneen zaintzarako UEMAk egindako bidearen eta lanaren isla dira” (uema.eus, 2016-04-20).\n· EAEko Udal Legea “urrats garrantzitsutzat” jo du UEMAk (Berria, 2016-04-19).\n· Udal Legeak arnasguneen zaintzan lagun dezake, UEMAren ustez (El Diario Vasco, 2016-04-19).\n· Udal Legearen balorazio positiboa egin du UEMAk (Erlo Telebista, 2016-04-19).\n· Uemak uste du EAEko Udal Legea “urrats garrantzitsua” izango dela (Berria, 2016-04-17).\n· UEMAk positibotzat jo du Udal Legea, udalei euskararen inguruko hizkuntza politikak garatzeko babesa eman dielako (Urola Kostako Hitza, 2016-04-19).\n· UEMAk egokitzat jo ditu EAEko Udal Legeak euskararen inguruan jasotako neurriak (Gara, 2016-04-20).\nAurreko albistea Oinarriak aldatuta, Iñaki Arregi ikerketa bekaren deialdi berria abian da\nHurrengo albisteaHerritar gehiago, euskara gehiago


Urriak 20 Asteazkena\nMintzategi handi eta zabal baten aldeko poemak\nPresoen aldeko poesia irakurraldia burutu zen iragan urriaren 28an Donostiako Lugaritz kultur etxean. Bertan bildutako kulturgileek, azken urteetan espetxean sortutako testuak irakurri zituzten jendaurrean. Hona batu ditugu ekitaldiko testu guztiak, irakurri ziren ordenean emanak.\nAza 01 05\n“Malavita”: mafia eta zoritxarra\nTonino Benacquista kultuzko idazle frantziarrak salatari bati buruzko “Malavita” komedia beltzeko liburua argitaratu du. Beste behin gizartea iraultzen du, hankaz gora jartzen du. Familia bat, beste edozein bezalakoa, Cholong-sur-Avren, Normandian. Paristik datoz. Parisen baino lehenago New Jerseyn bizi ziren. Lehendabiziko urratsak ezkutuan egin nahi dituzte. Gauez sartzen dira etxean, ahalik eta bizimodurik diskretuena egin nahi dute.\nPasolini polemikoa, Pier Paolo maitatua\nPier Paolo Pasolini (1922-1975). Bihar, azaroaren 2a, 30 urte izango dira hil zela. Oraindik ez da argitu nola hil zen. Nork hil zuen eta nola. Pier Paolo Pasolini unibertsitatean hasi zen idazten, friuleraz eta italieraz, botere faxistari aurre eginez. Jo puntuan egon zen beti. Gerra sufritu zuen, eta anaia Guido galdu eta Friuli maitatua utzi, Erromara joateko, Erroman sufritzeko. Baina garai gogorrenetan ere ez zion idazteari utzi. Literatura izan zuen helduleku, eta geroago, baita zinema ere.


Formazioa eta zerbitzuak | Emagin\nHerri feminista bat eraikitzeko ezinbestekoa da eraldaketa pertsonalak eta kolektiboak bultazea. Horregatik, aurretik aipatutako lan estiloan oinarrituta, jabekuntza eta boteretzeko prozesuak jarri nahi ditugu martxan.\nEmakume talde, talde feminista, herri mugimendu eta erakunde publiko zein elkarte pribatuetan ikastaroak, lan saioak eta aholkularitzak ematen ditugu. Hauek dira eskaintzen ditugun gaiak.\nBehar eta eskaera zehatzetara ere moldatzen gara:\nGure genealogia feministak: Mugimendu Feministaren historia\nMugimendu feministak, ez dira orain dela hamarkada bateko kontuak; izan ere, feminismoa emakumeek munduko herrialde guztietan aurrera eramandako borroka eta ekarpenari esker garatzen joan da; herriz herri, auzoz auzo, belaunaldiz belaunialdi. Gaur egungo feminismoak badu bere jatorria, bere testuinguru politiko, sozial nahiz ekonomikoa. Hau guztia ezagutzea, munduan zein Euskal Herrian mugimenduak izandako bilakaera eta aldarrikapenak ulertzea, etorkizuneko erronkei aurre egiteko tresna ezin hobea dela uste dugu. Ikastaro honetan, mendebaldeko mugimenduaren historiaz gain, Euskal Herrian 70. hamarkadatik aurrera ezagutu dugun mugimenduaren ingurua solastuko gara, antolatzeko modu eta aurrera eramandako borrokak aztertuz.\nZer dira eraso sexistak? Nola pairatzen ditugu? Zeintzuk dira gure bizipenak honen aurrean?Nola identifikatu erasoak? Emakumeok pasibotasunaren ideian hezten gara eta babes beharra dugun pertsonak garela sinesten dugu. Ideia hori hautsi eta gure buruak aitortu, egoeraz jabetu eta boteretzeko autodefentsa feminista lehenesten dugu.\nEgin aurre indarkeria sexistari. Nik, zuk, guk…ekin!\nIndarkeria sexistak dimentsio oso zabala dauka. Edozein eremutatik dago aztertzea, edozein eremuri buruz hausnartzea. Fenomeno konplexua izanik, indarkeriaren dimentsio zabalenari heldu eta gure herrian aurre egiteko ditugun tresnei buruz hausnartuko dugu, etorkizunean ditugun erronkak identfikatu eta gainditzeko asmoz.\nFesta dezagun gaurdanik geroa: genero rolak jaietan\nFestak eduki sinbolikoa duten jendarte eta kultur adierazpenak dira: errealitatearen adierazle kondentsatuak. Jaiek norbanakoa kolektibora hurbiltzen dute, prozesu honetan jokoan sartzen diren sentsazio eta emozio anitzen bidez. Gure ustez festak bizitzaren erdigunean daude, baloreen munduarekin erabateko lotura dutelako; herriaren nortasuna, jendarte egitura eta hortaz, bertan ematen diren zapalkuntza eta diskriminazioak ere adierazten dituzte. Horrela, jaiek eta erritoek jendarte ordena iraunarazten dute: egungo hierarkia anitzak, hegemonikoak diren gizon eta emakume irudiak indartzen dituzte.\nIndarkeria sexistarik gabeko guneak jaietan\nEmakumeak eta herritarrak orohar indarkeri sexistaz kontzientziatzeko helburuarekin jai eremuan kokatzen dugu informazio puntua dugu. Asmoa da emakumeek eta bereziki neska gazteek jaietan indarkeri sexistarekiko dituzten bizipen, iritzi eta interesak jasotzea eta babes zein elkartasun gunea irudikatzea. Indarkeriari aurre egiteko bitartekoak erraztu nahi ditugu. Erasotzaile izan daitezkeenei dena libre ez dela eta erasoak dauden kasuetan erantzuna izango dutela ohartarazteko gunea da, hala nola emakumeek beren burua defendatzeko duten gaitasunaz jabetzen laguntzeko eta bitarteko eta lanabesak eskaintzeko.\nEraso sexistarik gabeko gunea\nJai parekideak sustatzeko eskaintza\nGure buruaren jabe: maite ditzagun geure buruak\nAskotan, gazte-gaztetatik ondoeza sentitzen dugu gure ikaskide, lagunarte edota familian. Sexu/genero sistemaren araberako hezkuntza jaso dugu, guztiok gara jendarte patriarkalaren ondorio eta horrek gaixotu egiten gaitu. Hau guztia egunero gure gorputzetan islatzen da, gure mugimenduetan, munduan egoteko zein jarduteko moduetan, gure jarreretan, gure gorpuzkeretan. Ikastaro honetan gorputzari eta mugimenduari garrantzi berezia eman nahi diogu eta burua eta arrazoia bezainbeste landu nahi ditugu gorputza eta emozioak.\nPedagogia feministak hezkuntzan\nHezkuntza, jendarte aldaketarako ezinbestean landu beharreko eremua da. Gure indarrak, motibazioak eta ahaleginak bertan zentratu nahi ditugu eta hezkuntza eragilee formazio, aholkularitza eta elkarlan feminista proposatu. Azken batean hezkuntza hezkidetzailea lau haizeetara zabaldu nahi dugu. Nahiz eta eragile guztiekin elkarlana oso garrantzitsua ikusten dugun, eskola gure formazioaren abiapuntua izango da.\nZaindu zank! Hezkidetzan formakuntza: ikasle, irakasle eta gurasoekin\nBoteretuz berdintasuna: autofendentsa feminista (neskentzat)\nDesboteretuz berdintasuna: maskulinitateak feminismotik (mutilentzat)\nBa al du sexuak eraginik gure seme-alaben heziketan? Ipuin eta jolasak aztergai\nKoitotik haratago. Sexualitate ereduak askotarikoak dira\nAisialdi egitasmoak ikuspegi feministatik aztertzen\nNola jarri bizitza erdigunean? Ekonomia feministaren oinarriak\nKrisi testuinguru honetan, genero ardura naturalizatuak egonkortzen ari dira. Ekonomia feminista lan saio honen bitartez, generoak duen dimentsio sozioekonomikoan sakonduko dugu. Emakumeak eta gizonak ekonomian kokatzeaz haratago, feminitatea eta maskulinitatea ekonomian nola eraikitzen den ikusiko dugu. Bizitza prekarioetatik bizitza gozagarrietara salto egiteko lehen pausuak emateko saioa dugu hau.\nPolitika feministak: zinegotzi eta udal langileei zuzendutako trebakuntza saioa\nIa bi hamarkada pasa eta gero, berdintasun politikak eta zeharlerrotasuna hainbat eremu eta erakundeetan aplikatu direla esan dezakegu. Aldiz, emakumeon zapalkuntzarekin amaitu dela eta berdintasuna dagoela ezin dugu esan. Horregatik, ezinbesteko elementua deritzogu, aurretik egindako akatsetatik ikasi eta aldaketarako borondate politikoan oinarritutako politika publikoak martxan jartzea. Denon ardura da zapalkuntza patriarkalarekin amaitzea, baina bereziki herritarron ordezkariena. Udal politika feminista bat garatzeko ezinbestekoa den kontzientzia hartzea izango da ikastaro honen helburua, eta politika feminista hori garatzeko oinarrizko trebakuntza jasotzea.\nIrakurbide feministak literaturan\nIkastaro honek literaturara hurbiltzeko irakurbide feministez hausnarketa egitea izango du helburu. Bide horretan, hezkuntza literarioak testuetara hurbiltzeko garatu izan dituen eredu matxistak gainditzeko saioak egingo dira, literatura geureganatzeko hartu ditugun joera zenbait zalantzan jartzeko asmoz. Izan ere, literatura-lanak geureganatu aurretik, irakurketak zedarritzeko eta mugatzeko joera zabalduegi dago. Alegia, maizegi irakasten zaigu nola behar duen literatura-lan batek irakurria izan, nola behar duen interpretatua izan. Eskolak ez ezik, eguneroko komunikabideek ere egiten dute lan hori. Horregatik, ikastaro honetan jasotzen ditugun eredu horien inguruko gogoetabideak zabaltzeaz gain, irakurbide feminista zenbait garatzeari ekingo zaio.\nBegiradak zorroztu. Euskal kultura eta begirada feministak\nTailer honetan euskal kulturako hainbat ekoizpen eta dinamika taldean irakurri/ikusi/entzun egingo ditugu, elkarrekin horien inguruko gogoeta sustatzeko. Askotariko ekoizpen eta sorkuntzak landuko ditugu: ikus-entzunezkoak (pelikulak, iragarkiak, dokumentalak, pieza artistikoak…), kantuak, testu literarioak, kazetaritza- lanak, ilustrazioak… Saioen dinamika hau izango da: lehenik, adierazpide kultural edo sozialen bat elkarrekin irakurri/ikusi/entzun egingo dugu; bigarrenik, adierazpide horiek interpretatzeko baliabideak eskainiko ditugu; eta azkenik, begirada feministara hurbiltzeko urratsak egingo ditugu. Beraz, saioen bitartez bi helburu hauek uztartuko ditugu: batetik, euskal kulturako ekarpen zenbait ezagutzeko aukera izango dugu; eta bestetik, ekarpen horien inguruko begirada feminista gorpuzteko aukera izango dugu. Helburu horiek gogoan, hiru ardatz hauetan kokatuko ditugu geure gogoetak, hiru lerro hauen arteko aldeak bereizteko gakoak eskainiz: generoaren kultura(k), feminismo(ar)en kultura(k), eta kultura feminista(k).\nIrakurle eskola feminista: Gorputzak hitz\nGorputz performatiboak eraiki: berreskura dezagun gurea dena\nPerformatibitate hitzaren esanahi edo sinonimoa, egin daitekena “egingarria dena” da; alegia, egin daitekeen guztia benetazko bilakatzea. Gorputz performatiboa ematen da sortutako akzioa errealitate eraldatzen denean. Ikastaro honetan gorputza izango da protagonista. Halaber, ikuspuntu feminista ardatz hartuta hausnartuko dugu zenbateraino den lagungarri edo eta baldintzatzaile sozialki eta kulturalki sexu-generoaren inguruan eraiki ditugun forma eta moduak. Premisa, esaldi honen inguruan kokatuko dugu: “Ez gara emakume jaiotzen, egin egiten gara”.\nEmakumeen qi gong (chi kung)\nEmakumeen Qi Gong-ak ariketa errexen bidez, gure gorputza-emozio-buruarekiko ateak irekitzen gaitu, sakonki ezagutzera gonbidatuz; sentitu, errespetatu, goxotu, maitatu, garbitu, baimenak eman…izango dira ikastaro honetako lemak.\nEdozein adinako emakumearentzat pentsatua, gure denborak, uneak, prozesuak eta beharrak aintzat hartuko dira.\nESKOLA FEMINISTA IRAUNKORRAK\nGai eta beharren arabera egiten ditugun ikastaroak dira. Momentu honetan bi proiektu iraunkor ditugu martxan:\nLABek sindikatuaren barne formaziorako eta prozesu feminista bermatzeko martxan jarritako eskola feminista iraunkorraren arduradun nagusiak gara. Eskolako edukiak bermatu, metodologia aproposak proposatu eta taldeen ebaluazio eta garapenaz arduratu gara.\nEra berean eh bildu koalizioarekin ere norabide berean ari gara lanean.


Gobierno de Navarra - Comunidad Autónoma de[...] (via Public) / Baimendu dute Belate eta Almandozko tunelak eraberritzeko proiektuaren aurreko azterlan geoteknikoaren kontratazioa\nNafarroako Gobernuak, gaurko saioan, Belate eta Almandozko tunelak eraberritzeko proiektuaren aurretik egin beharreko azterlan geoteknikoaren kontratazioa baimentzen duen erabakia hartu du. Kontratazio horren zenbatekoa 1.524.202 eurokoa da. Proiektu horretan sartzen da ingurumenarekiko\nTunel baten irudia.\nafekzioen azterlana, ingurumen-balio bereziko zonan egingo baitira lanok.\nGainera, Gobernuak presazkotzat jo du lan horiek eragindako ondasunen eta eskubideen okupazioa, 58.500 euroko aurrekontua duena. Presazko gisa deklaratu du Gobernuak okupazioa, errepideen Europa barneko sareko tuneletarako segurtasun-eskakizunei buruzko 2004/54/CE Europako Zuzentarauaren -2019an sartuko dena indarrean- preskripzioak betetzeko beharra dela eta.\nAzterlan geotekniko eta geologiko horren barruan sartzen da lursail osoa aztertzea, lurzoruko laginak hartu eta haren ezaugarriak aztertuta, bai eta analisiaren xede diren lekuetara iristeko bideak eta sarbideak eraikitzea ere.\nAzterlanaren emaitzak baliozkoak izango dira tunelak eraberritzeko erabakitzen den aukera bietako edozeinetarako: hau da, errepidea bikoizteko, edo ebakuaziorako segurtasun-galeria bat eraikitzeko; helburua da tunelek aipatutako europar araudia betetzea.\nProiektuak zortzi bat hilabete iraupena izango du; lehenengo lau hilabeteetan landa-lana egingo da, ahal dela udan, eta gainerako lau hilabeteetan laborategian eta emaitzak eskuratzeko egingo dute lan.\nJarduketa ez da gaur egungo errepidean egingo, lanek ez diote eragingo, errepidearen inguruetan egingo diren lan geotekniko zehatzak salbu.\nAzterlan geoteknikoaren barruan, zundaketak, laginketak, profil\nsismikoak, etab. egingo dituzte. 3.228 metro lineal zulatzea aurreikusten da. Gainera, materialen ezaugarriak, horien parametro erresistenteak eta deformazioak ezagutzeko beharrezkoak diren laborategiko entseguak eta arazo geotekniko ohikoenen azterketa egingo dituzte -hala nola lurzoruaren hanpatzeak eta kolapsoak eta gaitasun eroale falta-, zimenduak kalkulatuko dituzte eta tunelak eta lur- ebaketak diseinatzeko sailkapen geomekanikoa, besteak beste.\nBestalde, zona topografikoki konplexua denez eta ingurumen-balioa duenez, beharrezkoa izan da azterketa-guneetarako iristeko bideak definitzea. N-121-A errepidetik bertatik egingo dira sarbideok, dauden bideak erabilita, edo bide eta plataforma berrietatik. Guztira, 23 bide berri egitea aurreikusten da, 5.628 metroko guztizko luzera dutenak, 3 metroko zabalerako plataformarekin, gehi bihurguneetan behar den zabalera gehigarriarekin. Kasurik gehienetan, bide bakoitzaren amaieran 7x3 m-ko plataforma bat egokitu beharra egongo da, makinaria jartzeko eta biratzeko maniobretarako. Altxaeran, % 25eko gehienezko maldarekin ahokatu dira bideak, malda hori onargarria baita ibilgailuen zirkulaziorako, bide batzuen azkeneko zatian izan ezik; zati horietan % 50era arteko maldak daude, eta horietan beldar- ibilgailuak bakarrik ibili ahal izango lukete. Zati horietan, eta beharrezkoa balitz, hodi bitartez egingo da uraren garraioa.\nHain zuzen ere, jarduketa-eremuak duen ingurumen-balioa dela eta, nahitaez bete beharreko prebentziozko neurriak eta neurri zuzentzaileak hartuko dira lanek irauten duten bitartean. Era horretan, sarbideak naturan eta paisaian ondo egokitzea lortu nahi da, bai landa-lanek irauten duten bitartean, bai amaitu ondoren. Neurri horiek landarediari, faunari, paisaiari eta hidrologiari dagozkie. Neurri nagusia da irekitako sarbideak birnaturalizatzea aurreikusten duena; hau da, bidearen trazatuaren aurretik lursailak zituen profilak ahalik eta gehien lehengoratzea.


Beti gure hizkuntzan ? | Enbata\nHarrera / Artikuluak / Ulertu / Gai Berezia / Beti gure hizkuntzan ?\n« 1988 Peuple corse – 2013 Co-officialité\nUrkullu retire son budget »\nMichel Berhocoirigoin(E)K EGINA | Argitaratua: 2013/06/17\nAberri Egunaren bezperan, 2013ko martxoaren 31an, Enbataren 50. urteurrena ospatzeko Itsasun egindako ekitaldi berezian, Amets Arzallusen hitzak. Audioa: Euskalirratiak.info. Argazkia: Asier Sarasua.\nAmets Arzallusen deklarazioa Itsasun, Aberri Egun bezperan, gogoan dut eta ez dakit zer pentsa…\nAbsolutoan, arrazoi du! Euskarak, euskaldun – euskaradun- egiten gaitu. Eta gure hizkuntza ez ikasiz, ez erakatsiz, eta ez erabiliz, galduko da Herri hizkuntza bezala, hizkuntz bizi bezala. Hori gerta baledi, gure Herria ez liteke “Euskal” Herria, liteke espazio bat, lurralde bat, bere errealitate historiko eta geografikoarekin, eta hein batean, kultura eta nortasun berezia lukeena, jatorri eta iritzi ez berdineko pertsonez osatua.\nHizkuntza galdua izanik ere senditzen ahal da Populu eta Herri bati buruzko atxikimendua, izaiten ahal da komunitate baten partaide, hunen abentura, borroka eta proietoeri atxikia. Izan liteke bihar Euskal Herri bat, “euskal” Herria izan gabe. Ez da dudarik bere arimaren zati bat galdua lukeela, ez litekela gehiago amesten dugun Herria. Neretzat hasteko, nahi dutan Herria da, euskalduna, anitza, irekia, guztiena den planeta hunen puntto ttiki bat identifikatzen duena.\nBeraz, euskera erabiltzen ez dutan guziz, edo, ez den guziz, amesten dutan Euskal Herri hortarik urruntzen naiz, edo urruntzen gira.\nBainan, nahi dugun Herria ez da dekretoz egiten! Nik nahi dut Euskal Herri bat, Euskal Herrian bizi diren pertsona guziekin edo gehiengo zabalarekin eginen duguna.\nEdozoin militantek nahi du, beretzat oinarrizkoak diren printzipio edo ideiak, ahal bezainbat pertsonen aldetik onartuak eta partekatuak izan ditezen.\nBeste askok bezala, nahi dut Euskal Herri bat euskalduna, bainan ez bakarrik euskalduna: nahi nuke produktibista izanen ez den eredu ekonomiko bat posible dela frogatuko duena, laborantza iraunkorra eta herrikoia eremu guzian aplikatuko duena, sozial mailan zuzena, naturaren errespetatzaile, eta bertze Herriekin elkartasunezko harremanak ukanen dituenak.\nEuskarari oso atxikiak diren pertsona guziak ez dira neretako hoin inportanteak diren beste balore horieri atxikiak. Batzu, balore horietarik zonbeiten aurka dira ere!\nBatzutan pentsatzen dut “Zer balio du gure Herri hau izan dadin bihar euskaraduna, adibidez gaur egun dugun laborantza modeloa suntsitzera uzten badu?” Eta, batzutan, pentsatu izan dut ere bigarren pondu hau lehena baino garrantzitsuagoa zela, ez baloreen hierarkia aldetik, bainan nahi dutan laborantza hortan, gaur galtzen duguna, sekulakotz galdua baita. Aldiz, hizkuntzari buruz, gaur galtzen dena, bihar berreskura bailitake! Ez dut behar bada arrazoi, bainan gauz horiek askotan gogoan erabili ditut.\nNahi dugun Herria ez da dekretoz egiten!\nNik nahi dut Euskal Herri bat,\nEuskal Herrian bizi diren pertsona guziekin\nedo gehiengo zabalarekin eginen duguna.\nBeraz, nahi dutan Herri horren balore nagusieri buruz jendea konbentzitzeko, behar dut jende horren ganik ulertua izan, ez bakarrik mezu aldetik, bainan ere mezu hori zabaltzen dutan hizkuntza aldetik. Errealitatea da, eta ez dut nik erabaki gauza hori, biztanleen gehiengoak ez duela euskera ulertzen. Eta beraz, pentsatzen dut, mezua ukanen duten gehienek ulertzeko gisan jokatu behar dutala, memento hortan, nere lehen helburua baita ahal bezainbat jendek nere mezua entzutea! Ez da bakarrik nere kasua: elkarte eta prentsa militante asko hola jokatzen dira! Hortako ditugu ere, ez beti, bainan askotan, bilkurak frantsesez egiten minoria batek ez badu euskera ulertzen.\nSokaren bi puntak\nEuskaldun herri bat nahi dugun helburu horrekin kontradikzioan ote gira? Nola lotu sokaren bi punta horiek?\nDudarik gabe, euskeraren erabilpena garatzen duten ekintza eta lan guziak sustengatuz, bihar erderaren erabiltzeaz gutiago behartuak izan gaitezen ulertuak izaiteko!\nBainan ere, gaur euskara erabiliz. Beharrezkoak zazkit prentsa edo gune batzu osoki euskaldunak izan ditezen: euskaraduneri dedikatuak dira, mezua eta hizkuntza hein berean ezartzen dute, gure hizkuntza biziarazten eta aberasten dute, eta bere erabilpena normalizatzen. Bainan, beste guneek, euskarari atxikiak direnek bainan mezua euskaradunak ez direner ere zabaldu nahi dietenek, behar dute ikusi nola posible duten beren mezua garatzea (hori baita beren helburua), euskerari ere lekua emanez. Desafioa hor da!\nErran nezake, testo bera euskeraz eta erdaraz egiteak ez duela eraginik (nun ez den testo formal bat: gutun bat, deklarazio bat…). Gauza bera bi hizkuntzetan delarik, euskerari atxikiak diren gehienek ere erdaraz irakurtuko baitute!\nBeraz, euskera erabiltzekotz, behar da zerbait berezi, interesa sortzen duena, esprimatu: jakin nahi duenak zer idatzia den, bortxatua izan dadin euskeraz irakurtzea. Hitz hartze publikoetan ere, ene ustez, printzipio bera izan behar da. Eta, ez da drama bat, guziek guzia ez badute beti ulertzen!\nHitz batez erraiteko: euskera erabili behar da, euskera ez dakien publikoa galdu gabe, huni ere nahi baitiogu gure mezua helarazi.\nPosted 17/06/2013 at 16:05 | Permalink\nZaila da oreka aurkitzea, arrazoi duzu, eta zure gogoeta interesgarria da, puntu anitzetan. Nik ohar pare bat: hizkuntzaren arloan, galdua berreskura daitekeela diozu. Hein batez berreskura daiteke, baina galtze handiak jasanik (jadanik ageri da Iparraldean euskararen kalitatearen apaltzea). Bestalde, erdaldunekin ere komunikatu behar dela auzitan ezarri gabe, ukaezina da abertzale anitzek (nahiz eta euskara jakin, guti edo aski) ez dutela sekula indarrik egiten euskaraz mintzatzeko, entzuteko edo irakurtzeko, parekoa euskalduna denean ere. Hori da migarriena.\nPosted 18/06/2013 at 16:28 | Permalink\nMilesker Mixel eta Enekori Amets Arzallusen hitzak aipatuz euskararen gaia Enbatara sartu\nEne ustez Ametsek, Itsasun egin zuen ekarpenaren bidez, euskararen arazo larria jendarteratu zuen, mundu politikoa eta zehazkiago mundu politiko abertzalea inarrosiz. Eta ekarpen horretan erdara frantsesa baldin bada ere, guziek ulertu genuen frantsesa edo espainiera erran nahi zuela. Eta horrela hartua izan da Hego Euskal Herrian ere… euskaltzaleen artean bederen!\nJakin behar da ere Ametsek testua irakurri aitzin idatzirik ez ziren hitz batzu eman zituela (menturaz azken mementoan pentsatuak), eta horien artean:\n« har ezazue azken Enbata aldizkaria, aski lan izan dut hitz bat atxematen euskarazkoa. Min eginen die batzuri, eni ere mingarri zait, iruditzen zait 50 urtetan abertzaletasunak ez duela euskararen gaia serioski hartu. Militante abertzale engaiatu ainitz entzun izan dut ene inguruan, bai eta politikariak, frantsesez. »\nAgian inarrosaldi honen ondotik aldizkariaren urteetako ibilbidea zentzu onean bideratuko da!\nAdos naiz Enekok egin oharrekin.\nBestalde Mixeli erran nahi nioke atxematen dudala artikuluan eremu-nahasketa bat:\n« Euskarari oso atxikiak diren pertsona guziak ez dira neretako hoin inportanteak diren beste balore horieri atxikiak. Batzu, balore horietarik zonbeiten aurka dira ere. Batzutan pentsatzen dut: ‘Zer balio du gure Herri hau izan dadin bihar euskaraduna, adibidez gaur egun dugun laborantza modeloa suntsitzera uzten badu?’ Eta, batzutan, pentsatu izan dut ere bigarren pondu hau lehena baino garrantzitsuagoa zela, ez baloreen ierarkia aldetik,… »\nEne ustez ez dute deus ikustekorik euskaltzale batek laborantzari buruz dituen iritziak eta euskararen aldeko borrokak.\nOroren buru, Enekok dioen bezala, euskararen erabilpenaren oreka, komunikazioan, gauza zaila da. Baina ez badira euskaltzaleak eta abertzaleak euskaraz arduratzen, 50 urteren buruan Ametsen biloba batek beharko ditu aitatxiren hitzak errepikatu … inguruan euskaldunik baldin bada.\nEko-soziala Euskara Jendartea Nortasunak


«Erdia makinak egiten du; beste erdia, belarriak» - Tolosaldea - Tolosaldeko ataria\n«Erdia makinak egiten du; beste erdia, belarriak»\nJosu Artutxa Dorronsoro 2021-04-07 11:59\n13 urterekin hasi zen soinuak konpontzen; orain, erretiroa hartu baino lehen, ofizioari buruzko hitzaldia eskainiko du. Gaur izango da, Tolofolk jaialdiaren irekieran, 19:00etan, Tolosako kultur etxean.\nApirila amaieran erretiroa hartzeko asmoa badu ere, soinuarekin maiteminduta dagoela aitortzen du Luis Astiasaranek (Zizurkil, 1955). Ia 5.000 soinu konpondu ditu, eta guztien fitxak ditu gordeta ordenagailuan.\nLehenik soinua jotzen hasi zinen, eta gero, konpontzen. Zure haurrak balira bezala zainduko dituzu...\nEz pentsa. Arotzaren etxean gerrena zotzez dio esaerak, eta hala da nire kasuan. Duela sei urte utzi nion jotzeari, eta 18 urte dira konponketekin hasi nintzela.\nNola aritzen zara?\nEtxean dudan tailerrean aritzen naiz. Norbaitek soinu bat ekartzen duenean, nik hemen dudanetako bat uzten diot, berea konpontzen dudan bitartean, lasaiago ibili nadin. Hala ere, hilabetea amaitzerako erretiroa hartzeko asmoa dut, nahiz eta gerora lan honetan jarraitzeko asmoa izan, erritmoa apur bat jaitsita. Lokatzetan aritu behar ez denez, eta etxean aritzen naizenez, ofizio goxoa da. Bi biloba ere baditut, eta ea beraiei lekukoa pasatzerik izaten dudan.\nGaur, ordea, bestelako lan batean aritzea egokituko zaizu.\nHitzaldi bat eskainiko dut, Tolosako kultur etxean, 19:00etatik aurrera. Demostrazio bat izango da, soinua nola konpontzen dudan erakutsiko dut: afinatzeko moduak, mekanika, matxurak... Bizpahiru soinu eramango ditut eta tripak aterako dizkiet. Askok hala pentsatu arren, guztia ez baitzaigu eginda iristen; badira ondo landu beharreko tresnak, eta soinua da horietako bat.\nKonponketetarako aparatuek nola funtzionatzen duten ere erakutsiko dut; izan ere, erdia makinak egiten du, eta beste erdia, aldiz, belarriak. Makina oso onak egon arren, ez dute dena egiten.\nSaio didaktikoa izango da. Zer espero duzu ikusleengandik?\nBehin egin nuen antzeko hitzaldi bat, Oñatin, eta bertaratutakoak oso gustura atera ziren. Nik, batez ere, publikoak galderak egitea nahiko nuke. Edozein zalantza argitu nahi dut, erakustaldia egin bitartean.\nBizpahiru soinu eramango dituzula esan duzu. Hala ere, etxean gehiago dituzu, ezta?\nBai. Bederatzi ere izan ditut momentu berean, eta une honetan sei ditut; horiek, nireak dira. Konpontzeko, berriz, berrogeita hamar bat ditut apaletan.\nEta zenbat igaro dira zure eskuetatik?\n4.975. Soinu handiak eta txikiak, era guztietakoak. Ordenagailuan dut bakoitzaren fitxa, gainera. Badira 20 aldiz nigana soinu berdinak ekarri dituztenak.\nAzken urteetan gora egin al du soinuarekiko zaletasunak?\nIzugarri. Gu hasi ginenean, zenbat izango ote ginen ba? Orain, ia etxe bakoitzean dago trikiti bat. Urte batzuetan geldirik egon den arren, zaletasunari heldu diote askok, eta orain gehiago dira. Hori bai, hasi bezala, askok utzi egin dute. Auskalo zenbat etxetan egongo den soinu bat, geldirik.\nZer iritzi duzu jaialdiaz?\nBeharrezkoa zen hemen inguruan horrelako zerbait antolatzea. Kultura herrikoiaren eta folklorearen zaletasuna handia da Tolosaldean. Beraz, herritarrek bikain erantzungo dutenaren esperantza dut. Duela urte batzuk, Oñatin ere antolatu zen antzeko jaialdi bat; zoragarria izan zen, eta ikaragarrizko arrakasta izan zuen. Tolosakoa, hala ere, bestelako garai batean heldu da. Bizitzen ari garen egoera oso tristea da, lanerako guztiz nekagarria.\nkultura Tolosa Zizurkil


Kalean salatu dute Algortan izandako eraso homofoboa – Euskal Herriko Gay-Les Askapen Mugimendua\nYou are here: Home / Euskal Herria @es / Bizkaia @es / Kalean salatu dute Algortan izandako eraso homofoboa\n8 apirila, 2015 /in Bizkaia @es, Euskal Herria @es, HOMOFOBIA @es, Noticia @es, Violencia de género @es /by Editorea\nJoan den astelehenean, Kitzikan-eko kide bat jipoitu zuten Getxoko auzoan.\nErasoan parte hartu zutenetako bat gehiagotan jazarri zaio\nEragile ugari bildu zituen atzo gaitzespen elkarretaratzeak. MARISOL RAMIREZ / ARP\nKitzikan sexu askapenerako mugimenduko kide batek eraso homofoboa pairatu zuen joan den astelehenean Algortan (Getxo, Bizkaia), taberna bateko terraza batean zerbait hartzen zegoela. Erasoa salatzeko, elkarretaratzea antolatu zuen atzo Kitzikan-ek Algortako Telletxe plazan. Beste hainbat elkartek eta erakundek bat egin zuten deialdiarekin.\nAzaldu dutenez, ez da lehenengo aldia erasotzailea gazteari jazartzen zaiola, baina orain artekoak ahozko erasoak eta irainak izan dira, betiere gaztea homosexuala izatea aitzakiatzat hartuta. Joan den astelehenean ere, erasotzaileak, beste pertsona batek lagunduta, gaztea ikusi zuen 17:30 inguruan Algortako taberna bateko terrazan eta, aurrekoetan bezala, irainka hasi zitzaion.\nGazteak, baina, aurre egitea erabaki zuen, eta erasotzaileak jo egin zuen. Kitzikan-en arabera, harekin zihoan beste pertsonak ere parte hartu zuen erasoan. Gazteak kolpeak jaso zituen begian eta buruan, eta erietxera joan behar izan zuen. Salaketa jarri du Ertzaintzarenean; liskarrean zorro bat lapurtu ziotela ere jakinarazi die.\nEH Bilduk eskatuta, bilera egin zuten atzo Getxoko Udaleko talde politikoen bozeramaileek, eta agiri bat plazaratu zuten «jokabide homofoboek eragindako eraso eta tratu txar guztiak» gaitzesteko. Homofobia «giza eskubideen aurkako eraso larria» dela adierazi zuten udal ordezkariek, eta erasoen oinarria «gizartean hain hedatuta dauden matxismoa eta heteroaraua» direla.-\nKitzikan-ek gogor salatu du erasoa, baina nabarmendu du horrelakoak uste baino maizago gertatzen direla. «Arazoa da inork ez dituela salatzen: arlo pribatuan gelditzen dira», Kitzikan-eko kide Aitorrek esan duenez.\nOraingoan, berriz, salaketa publikoa egitea erabaki dute, eta oso denbora laburrean hainbat elkarteren sostengua jaso dute: «Gu saiatzen gara aliantzak sortzen hainbat mugimendurekin: feministak, antifaxistak, gazteak, ikasleak eta abar, gure borroka haiena ere badelako. Oraingoan, horrek funtzionatu du».\nKitzikan-en ustez, eraso horien jatorria «sistemaren egitura» da: «Batzuek sentitzen dute botere edo autoritate handiagoa dutela besteoi esateko zer egin behar dugun gure bizitzan». Baina autoritate hori gizartean nagusi diren zenbait ereduri jarraitzeak ematen die; horregatik arazoa «egiturazkoa» dela pentsatzen dute Kitzikan-ekoek.\nBilboko Udaleko azken bilkuran gertatutakoa jarri du adibidetzat Aitorrek. Han cruising edo sexua bilatzeko leku publikoen inguruko eztabaida egon zen, eta Santo Domingon jarduera hori debekatzea onartu zuten. Eztabaidak iraun zuen bitartean, zenbait zinegotziren barreak etengabeak izan ziren.«Han argi gelditu zen euren moralarekin bat ez datorren sexualitatea delitu eta segurtasun arazo bilakatzen dutela. Agintarien aldetik horrelako azterketa sakonak egiten badira, ez da harritzekoa jarrera homofoboak dituzten pertsonak euren burua legitimatuta sentitzea erasoak egiteko».\nhttps://ehgam.eus/wp-content/uploads/2020/05/logo-275.png 0 0 Editorea https://ehgam.eus/wp-content/uploads/2020/05/logo-275.png Editorea2015-04-08 12:09:272015-10-16 12:19:34Kalean salatu dute Algortan izandako eraso homofoboa


Tiny Dangerous Dungeons Gameboy estiloko plataforma bikaina da Androidea\nTiny Dangerous Dungeons, Game Boy estiloko plataforma bikaina\nManuel Ramirez | | Eguneratua 20/02/2020 14:39 | Android jokoak, Tutoretzak\nBadago zaletasun handia duen bideojokoen estudiorik plataformek, hau da Noodlecake Studios. Zerrendatu genezake dozenaka izenburu garapen talde bikain honen hartu onena alde horretatik Android-en eta zer hemendik beti mantendu nahi izan dugu plataforma berriei dagokienez.\nOraingoan beste plataforma bat ekarriko dugu baina ez bakarrik Noodlecake estudioetatik, baizik eta Adventure Islands-etik, Play Store-n hainbeste titulu ez dituen garapen taldea baina hori joko mota honetan bilatzen ari garenarekin bat egiten duen Tiny Dangerous Dungeons izenekoarekin dator: munstro edo etsai ugari, maila asko eta jauzi batzuk jotzen duen pertsonaiarekin ia hegan egitea ahalbidetzen duen kontrol intuitiboa. Tiny Dangerous Dungeons apaindugabeko arkupe bikaina da, baina harrituta utziko zaituena.\n1 Gameboyren aire hori\n2 Zalaparta handirik gabe baina estilo bikainarekin\nGameboyren aire hori\nEstilo retro eta monokromatua Nintendoren berarengatik izatera pasa litekeen arcade batentzat eta Timmy altxor ehiztariaren larruan jartzen gaituena. Jauziak egiteko duen bertute handiarekin mota guztietako ziegak aztertuko ditugu, botere interesgarriak eskaintzen dizkiguten altxor ezkutuak topatuko ditugu, baldin badago irteera aurkitzen lagunduko diguten trebetasun berriak.\nTiny Dangerous Dungeon da web arakatzaileentzako jokoan oinarrituta horrek arrakasta izan du, eta are gehiago gozatzeko hainbat doikuntza eta eduki berri dituen bertsio hedatua da. Gameboy, Gameboy aisialdi ahalik eta onenarekin gozatzeko tramankulurik onenetakoa zen beste garai batzuetara garamatzan ukitu monokromo hori du.\nZalaparta handirik gabe baina estilo bikainarekin\nTiny DD-ren zerbait nabarmentzen bada t hori daeta joko bat hasten zaren unean engantxatzen du. Batek bere zain dagoena ikusteko, protagonistaren kontrola ezin hobea dela jakiteko, munstro desberdinen mota guztiak eta era guztietako plataformak agertzen dira eta bigarren edo hirugarren ziegan gauzak oso interesgarriak izaten hasi dira. Azkar murgiltzen zaitu eskaintzen duen horretan, ia konturatu gabe.\nHorrek jokoaren kalitatea handitzen du eta berriro jokatzen zaitu aurretik dauden ziegak arakatzen saiatzeko, ez dira gutxi. Bere beste ezaugarri bat da objektu guztiak aurkitzeko beharra ziega bakoitza amaitu ahal izateko, beraz, ez galdu unea korridore jakin batera sartzeko unea beharrezkoa bada.\nLaburbilduz, Tiny Dungerous Dungeon plataforma arcade oso ona da jolasten uzten dizu eta azkar lotzen zaitu. Retro grafiko onak, estilo monokromatiko berezi hori eta soinua eta musika, Nintendo bera baino lehenago egongo bazina bezala eskaini nahi dituen sentsazioen arabera. Batera denak oso joko ona egiten du. Doako eskuragarri dago jokoaren publizitatearekin baina behar den bezala gozatzea eragozten duen ezer ere ez. Oso gomendatua.\nDungeons Dungeous txikiak\nErrealizazio tekniko bikaina\nBere Gameboy estilo bisuala\nZiegen arteko publizitatea\ngaratzailea: Abentura uharteak\nArtikuluaren bide osoa: Androidea » Android jokoak » Tiny Dangerous Dungeons, Game Boy estiloko plataforma bikaina\nNola ikusi Athletic Bilbao eta FC Bartzelonaren arteko Errege Kopako finala doan zuzenean\nGoogle I / O-n aurkeztutako Ara proiektua


Kazakhstan - Howling Pixel\nKazakhstan Erdialdeko Asiako estatu burujabe bat da, Kaspiar itsasoaren ertzean kokatua. Mugakide ditu Errusia ipar eta mendebaldean, Txina hego-ekialdean eta Kirgizistan, Uzbekistan eta Turkmenistan hegoaldean. Itsasorik gabeko estatutzat jotzen da, Kaspiar itsasoa ez baitago munduko beste itsaso eta ozeanoekin lotuta. Kazakhstango lurretan badira lautadak, estepak, taiga, arroilak, deltak, elurrez estalitako mendiak eta baita basamortuak ere. 17 milioi biztanle ingururekin, munduko 61. herrialde populatuena da, nahiz eta haren dentsitatea txikienetakoa izan, 6 pertsona baino ez baitaude kilometro koadroko.1997ko abenduaren 10etik, hiriburua Astana da, ordura arte Akmola deitua. Lehengo hiriburua Almaty zen (Alma Ata).\nEreserkia: Nire Kazakhstan\n- Presidentea Kassym-Jomart Tokayev\n- Lehen ministroa Askar Mamin\n- Guztira 2,717,300 km2 (9.)\n- Ura (%) 1,7\n- Zenbatespena (2004) 15.185.844 (61.)\n- Dentsitatea 5,6 bizt./km2 (182.)\n(UTC+5 > +6)\n- Udan (DST) (UTC+5 > +6)\nKazakhstan munduko estaturik handienetan zazpigarrena da, gaur egun 2,7 miloi kilometro koadroko azalera baitu. Sarri, Asia erdialdeko herrialdetzat jotzen da, haren lotura linguistiko, kultural eta politikoak direla-eta —batez ere SESBeko herrialde ohiekin—, baina mendebaldea Europako zati bat da, kontinentea Ural mendietan amaitzen dela esaten baita. Horrela, Kazakhstan Asia eta Europan dago, hots, Eurasian.\nNahiko lurralde laua da, baina sakonune handiak ditu Kaspiar itsasoaren inguruan. Erdialdean eta hegoaldean goi-lautadak daude, eta han dira mendi gorenak (Altai eta Tian Shan mendiak). Kazakhstango ibai nagusia Irtyx da; ipar-ekialdean dago, eta urteko 28.000.000.000 m3-ko emaria du. Aintzirak ugariak dira. Kaspiar eta Aral aintziren ondoren, Balkhax da handiena, hego-ekialdean.\nKazakhstango klima kontinentala da, oso hotza neguan eta beroa udan.\nAzpimarratzekoak dira inguru hartan gertatzen ari diren hondamen ekologikoak, ekonomian eta bizimoduan eragin larria izan dezaketelako. Arazo nagusietako bat bertako arma-industriek eta industria kimikoek sorturiko kutsadura erradioaktiboa edo kimikoa (zenbait saiakera nuklear egin dira bertan), arriskuak ekarri baitizkie bertako biztanle eta animaliei; zenbait hiritan oso nabarmenak dira industriaren kutsaduraren ondorioak. Bestalde, Aral itsasoan itsasoratzen diren bi ibai nagusietako ura nekazaritzarako erabiltzen ari da, eta itsasora gero eta ur gutxiago iristen denez, lehortzen ari da; Aral itsasoak bere azaleraren % 40 galdu du dagoeneko. Itsasoa lehortu ahala, pestizida kimikoz eta gatz naturalez osaturiko geruza bat osatu da itsasertz guztian, eta haizeak batetik bestera garraiatzen ditu gai horiek, kutsadura zabalduz. Aldi berean, nekazaritzan erabiltzen diren pestizida eta ongarri pozoitsuak ureztatzeko uraren bidez pasatzen dira zorura, eta lurra kutsatzen eta gazitzen ari da.\nKazakh herria musulmana eta nomada zen; XVIII. mendean errusiarren mende geratu zen. Orduan hasi ziren heltzen errusiar eta ukrainar etorkinak, hango aberastasunak ustiatzeko asmoz. 1917ko azaroan, Errusiar Inperioa desegin zenean, kazakhen buruzagi Ali Khan Bukeik (Bukeikhanov) autonomia eskatu eta gobernu nazionalista bat antolatu zuen.\nArmada Zuriari irabazi ondoren, Armada Gorriak Kazakhstan hartu zuen, eta sobietar errepublika sozialista autonomo bihurtu zuten. 1936an Sobietar Batasuneko errepublika sozialista federatua egin zen, eta beste kolono olde bat heldu zen Kazakhstanera; gaur egun, gehiago dira errusiarrak eta ukrainarrak bertako jatorrikoak baino.\nNursultan Nazarbajev 2007an.\n1989an hasi ziren etnien artean istiluak sortzen. 1991ko abuztuko estatu-kolpearen ondoren, Kazakhstan Sobietar Batasunetik askatu zen. 1991ko abenduaz gero Estatu Burujabeen Batasunako errepublika da. Nursultan Nazarbajev izendatu zuten lehendakari, ordu arte Alderdi Komunista izan eta 1991n Alderdi Sozialista bihurtu zeneko burua. Nazarbajev lehendakariak adierazpen-askatasuna eta biltzeko askatasuna onartu zuen talde guztientzat, errusiarrentzat eta muturreko abertzale kazakhentzat. Errusiarrek Kazakhstango iparraldea Errusiari lotzea eskatzen zuten, eta muturreko kazakhek, aldiz, musulmanak ez zirenak beren herritik kanpora egoztea. Nazarbajevek etnien arteko gatazka areagotu zezaketen jarduerak debekatu zituen, barne-batasuna babestearren. Errusiak Kazakhstango arma nuklearren gainean zuen nagusitasunaren kontra agertu zen, baina, Mendebaldearekin harreman onak izatearren, bere herrian halako armarik ez zuela izango agindu zuen; 1992an izenpetu zen hitzarmenaren arabera, arma horiek deuseztatu edo Errusiaren esku utzi behar zituen.\n1994ko hauteskundeetan Nazarbajeven alderdia izan zen garaile. Hurrengo urtean Gorte Konstituzionalak indarrik gabe utzi zituen hauteskundeak, baina berriro hauteskundeak egin arte lehendakariak bere karguan jarraitzeko baimena eman zuen. Lehendakariak, hauteskundeetan irabazle ateratzeko adinako indarrik ez zuela jabeturik, bere agintaritza 2000. urtea arte luzatzea lortu zuen, erreferendum bidez. Urte horietan politika ekonomikoan egin zituen ahalegin nagusiak. Pribatizazioa bultzatu zuen, eta atzerriko inbertsioak erakartzen saiatu zen, baina erreformak biztanle askoren bizi-maila apaltzea ere ekarri zuen. Nazioarteko politikari dagokionez, 1998an hitzarmen bat sinatu zuen Txinarekin, bi herrialdeen arteko muga-lurraldeen gainean luzaroan izandako liskarrei konponbidea emateko; garai hartan indarrean ziren mugak errespetatzeko hitza eman zuten bi herrialdeek. Dena dela, hauteskundeak aurreratu egin behar izan ziren 1999ra; Nazarbajev atera zen berriro irabazle, eta ordu arte gobernuburu izan zen Nourlan Balguimbajevek jarraitu zuen lehen ministro. 2003. urteaz geroztik, Daniyal K. Akhmetov da lehen ministroa. 2007an, legebiltzarrak onartutako lege berezi bati esker, Nazarbajev bizi guztirako lehendakari izendatu zuten, eta, beraz, nahi duen guztietan aurkez daitezke kargu horretarako hautagai.\n2014ko abenduaren 22an, Kazakhstanek eta Ukrainak hitzarmen militar eta ekonomiko bat egin zuten.\nKazakhstan errepublika bat da, erregimen semi-presidentzialistan oinarritua, eta gaur egun indarrean dagoen konstituzioa 1995ean onartu zen erreferendumean eta 1998an berridatzi; 1998an onartu zen, besteak beste, hauteskundeak bost urtez behin egin ordez zazpi urtez behin egitea. Lehendakaria da Kazakhstango estatuburua, eta hark izendatzen du lehen ministroa; lehen ministroak eta errepublikako lehendakariak ministro-kontseilua aukeratzen dute.\nBotere legegilea legebiltzarraren esku dago, eta bi ganberatan banatzen da, goi ganbera edo senatua, eta behe ganbera, Majilis-a. Karguak bost urtez behin aukeratzen dira.\nMajilisa 107 diputatuk osatzen dute eta sufragio unibertsalez aukeratzen dira, neurri bateko sistema proportzional baten bitartez. Senatuan 47 senatari daude. Errepublikako presidenteak horietatik 15 aukeratzen ditu eta gainerakoak 14 probintzietako (oblystar) eta estatus berezia duten bi hirietako (Astana eta Almaty) hauteskunde-kolegioek aukeratzen dituzte. Hauteskunde-kolegio horiek, era berean, Errepublikako presidenteak aukeratzen ditu.\nKazakhstan 14 probintzia (oblys singularrean eta oblystar pluralean) eta hiru hiritan (qala singularrean eta qalalar pluralean) banatzen da. Hiriak izartxo batekin markaturik ageri dira.\nEkialdeko Kazakhstan (Shyghys Qazaqstan)\nIparraldeko Kazakhstan (Soltustik Qazaqstan)\nHegoaldeko Kazakhstan (Ongtüstik Qazaqstan)\nMendebaldeko Kazakhstan (Batys Qazaqstan)\nAmnesty Internationalen arabera, poliziaren gehiegikeriak kontu arrunta omenez dira Kazakhstanen.. Tortura ohikoa omen da sistema judizialaren barruan eta inpunitate osoa bide du.\nMugarik Gabeko Kazetariak elkarteak prentsa askatasuna Kazakhstanen egoera zailean dagoela adierazten du. 2012aren amaieran, tribunal batek oposizioa egiten zuten hedabide batzuk debekatu zituen.. 2012an, MGK elkarteak Nazarbaiev prentsa askatasunaren «harraparia» zela adierazi zuen.\nKazakhstango Estatistika Agentziaren arabera, 2013an Kazakhstanek 17.280.000 biztanle zituen eta aurreko urtearekiko % 1,7ko igoera izan zuen.\nKazakhastango etnia nagusia kazakha da, hiru sailetan banatua, baina ezin esan daiteke gehiengoa duenik besteen aurrean; izan ere, errusiar asko bizi da bertan, batez ere hiri-inguruneetan. Hizkuntzan ere nabari da: ofiziala kazakhera den arren, jende gehiagok errusiera erabiltzen du. Etnia-aniztasunak edo etnia jakin batek gehiengorik ez izate horrek arazoak sortzen ditu nazioaren barne-batasunean.\nKazakhstango populazioa talde etnikoaren arabera. 1926–2009\nkazakhak 3.627.612 58,5 4.161.164 32,4 6.534.616 39,7 8.011.452 53,5 10.096.763 63,1\nerrusiarrak 1.275.055 20,6 5.499.826 42,8 6.227.549 37,8 4.480.675 29,9 3.793.764 23,7\nuzbekistandarrak 129.407 2,1 207.514 1,6 332.017 2,0 370.765 2,5 456.997 2,8\nukrainiarrak 860.201 13,9 930.158 7,2 896.240 5,4 547.065 3,7 333.031 2,1\nalemaniarrak 51.094 0,8 839.649 6,5 957.518 5,8 353.462 2,4 178.409 1,1\n1 Iturria: 2 Iturria: 3 Iturria: 4 Iturria:\nKazakhstan da Sobietar Batasun ohiko errepublikarik handiena lurraldez, eta aberastasun handiak ditu energia-erreserbetan eta beste zenbait mea eta metaletan; kromo-, wolframio-, kobre-, zink- eta berun-erreserba handiak daude, eta baita petrolio-hobiak ere, lurpeko beste zenbait aberastasunez gainera. Kazakhstanen oparoa da nekazaritza, bertako estepa zabaletan laboreak eta abereak hazteko aukera dagoelako. Sobietar Batasunean sartu zenez gero, gora egin zuen Kazakhstango industriak, eta ordu arte jarduera nagusia izan zen nekazaritzari aurrea hartu zion; horrela, gaur egun industria da bertako ekoizpen-jarduera nagusia (% 40), eta hartan ari dira langileen % 20 inguru. Meatzaritza da industria aipagarriena, eta lurpeko aberastasunak izan dira, zalantzarik gabe, bilakaera ekonomiko modernoaren oinarria. Meatzaritzaz gainera, aipatzekoak dira oihal-, larru- eta janari-industria, eta eraikuntza mekanikoak.\nNekazaritzako gai nagusiak, berriz, laboreak eta azukre-erremolatxa dira. Baliabide eta lur aberatsak dituelarik, Kazakhstanek bazuen ekonomia-garapenerako aukerarik, baina zailtasun handiei aurre egin behar izan die. Sobietar Batasunaren desagerpenaren eraginez, ordea, eta Kazakhstango industria astunaren eskariak jaitsi izanaren ondorioz, ekonomia-arazo larriak izan ziren bertan 1991z gero, batez ere 1994 inguruan. Hurrengo urteetan (1995-1997), gobernuak programa bereziak antolatu zituen ekonomia eraberritzeko eta pribatizazioa bultzatzeko. 1996an hitzarmena izenpetu zen petrolioa garraiatzeko eta datozen urteotan petrolio-esportazioa garrantzizko jarduera izango dela esan daiteke.\nAbai Qunanbaiuli, kazakhstandar poeta, musikagile eta filosofoa.\nKazakhstango zaldi-kulturaren erakustaldia. Kyz kuu (nesken ehiza) jokoan ari diren zaldunak, ohiturazko jantziekin.\nErrusiarren inbasioaren aurretik, kazakhstandarrek abeltzain nomaden ekonomian oinarrituriko kultura aski garatua zuten. Nahiz eta islama XV. mendean herrialdean sartu zen, ez zuen ohituretan eraginik izan askoz geroago arte.\nKazakhstanek eman ditu literatura, zientzian eta filosofian ekarpen esanguratsuak egin dituzten egile batzuk: Abai Qunanbaiuli, Mukhtar Auezov, Gabit Musirepov, Kanysh Satpayev, Mukhtar Shakhanov, Saken Seyfullin, Jambyl Jabayev, beste batzuen artean.\nJochi Mausoleoa, Karagandy probintzian.\nTurismoa goraka egiten ari den sektorea da eta nazioarteko sareetan sartzen ari da gutxinaka. 2010ean, Kazakhstan Eskualdeko Turismo Ekimena (TRI) deritzon programa jarri zuen martxan inguruko hiru erregioren artean turismoaren inguruko aterki komun bat sortzeko. TRI hiru erregioen lotura izan nahi du: Hego Asia; Erdialdeko Asia eta Ekialdeko Europa. Armenia, Bangladesh, India, Georgia, Kazakhstan, Kirgizistan, Pakistan, Nepal, Tadjikistan, Errusia, Sri Lanka, Turkia eta Ukrainia talde horretako bazkide dira.\nKazakhstango jai egunak\nUrtarrilaren 1a Urteberri Жаңа жыл\nUrtarrilaren 7a Gabon ortodoxoa Рождество Христово\nMartxoaren 8a Emakume Langilearen Nazioarteko Eguna Халықаралық әйелдер күні\nMartxoaren 22a Noruz Наурыз мейрамы\nMaiatzaren 1a Kazakhstango herrien batasunaren eguna ~\nMaiatzaren 7a Aberriaren defentsaren eguna Отан Қорғаушы күні (Otan Qorgaushy kuny)\nMaiatzaren 9a Garaipenaren eguna (Bigarren Mundu Gerra) Жеңіс күні\nUztailaren 6a Hiriburuaren eguna Астана күні (Astana küni)\nAbuztuaren 30a Konstituzioaren eguna Конституция күні\nUrriaren 15a (2013an) Kurban Ait Республика күні\nAbenduaren 1a Presidentearen eguna Тұңғыш Президент күні (Tungysh President kuny)\nAbenduaren 16a eta abenduaren 17a Independentziaren eguna Тәуелсіздік күні\nGaur egun orokortuta ez badago ere, oraindik ere Subbotnikaren tradizioa mantentzen da kazakhstandarren artean.\n↑ «Kazakhstanek eta Ukrainak akordio militar eta ekonomiko bat egin dute», Berria, 2014-12-23\n↑ (Frantsesez)Violences policières et torture au Kazakhstan, La Chronique, 2010eko maiatza, Amnesty International Frantzia.\n↑ (Frantsesez) Le Kazakhstan poursuit ses interdictions des journaux d'opposition Le Monde eta France-Presse.2012ko azaroaren 26a.\n↑ (Frantsesez)En un mois, les principaux médias d’opposition nationaux réduits au silence Mugarik Gabeko Kazetariak 2012ko abenduaren 28a\n↑ (Frantsesez)Les prédateurs. Mugarik Gabeko Kazetariak\n↑ Kazakhstango populazioa %1,7 igo da aurreko urtearen aldean. bnews.kz. 2013ko abuztuaren 15a\n↑ Kazakhstango egoera etnodemografikoa. ide.go.jp\n↑ Kazakhstandarren Ohiturak eta Tradizioak. Wagenhauser, Betsy\n↑ (Ingelesez) Zhansagimova, Dina (2013) Kazakhstan Kuperard 79 or. ISBN 978 1 85733 681 8.\n2005eko Frantziako Tourra\n2005eko Frantziako Tourra txirrindularitza lasterketa honen 92. edizioa izan zen. 2005eko uztailak 2 eta 23 artean ospatu zen, 3607 kilometroko ibilbidea eginez 21 etapatan. Proba Vendée eskualdean hasi eta Parisen amaitu zen.\nTour honen ibilbidea 2004ko urriak 28an iragarri zen Parisko Kongresugunean. Berritasun bezala, ez zen prologorik egon, hasierako etapa 8 kilometro baino gehiagokoa baitzen eta, beraz, etapa bezala hartua izan zen.\nUrte honetan, Lance Armstrongek bere jarraikako zazpigarren garaipena lortu zuen, nork, aurretik, bere azken parte-hartzea izango zela iragarri zuen, beranduago, 2009ko Frantziako Tourra eta 2010eko Frantziako Tourra ere korritu zituen arren. Bere arerio nagusiak, hasiera batean behintzat, Ivan Basso eta Jan Ullrich ziren, aurreikuspenak betez eta 2. eta 3. amaituz sailkapenean.\nAstana Pro Team (UCI kodea: AST) Kazakhstango Gobernuak babestutako txirrindularitza taldea da. 2006ko bukaera sortu zen Liberty Seguros-Würth taldearen lekukoa hartu ondoren. Hasieran Suitzako lizentzia edukiz arren, beranduago Luxenbourgekoarekin lehiatu zuen.\nIraganeko txirrindulari nabarmenduen artean Alexandre Vinokourov, Matthias Kessler, Paolo Savoldelli edo Andrey Kashechkin zeuden, hainbat doping kontroletan positibo eman zuten eta taldetik baztertuak izan ziren. Gaur egungo txirrindularien artean, Alberto Contador, Andreas Klöden, Levi Leipheimer eta Haimar Zubeldia nabarmentzen dira.\nEkialdeko Kazakhstan (kazakheraz: Шығыс Қазақстан облысы, Şığıs Qazaqstan oblısı), Kazakhstango probintzia bat da eta herrialdearen ekialdearen gehiena hartzen du, Irtysh ibaiaren eta Zaisan aintziraren arroak barne. Hiriburua Oskemen da (Ust-Kamenogorsk bezala ere ezaguna). Probintziak muga egiten du Errusiarekin iparraldean eta ipar-ekialdean, eta Txinako Xinjiango Uighurren eskualde autonomoarekin hegoaldean eta hego-ekialdean. Ekialderago geratzen den puntua Mongoliatik 50 kilometrora dago; hala ere, Kazakhstanek ez du mugarik egiten Mongoliarekin. Kazakhstango beste probintzia batzuekin ere muga egiten du: Pavlodar probintzia (ipar-mendebaldean); Karagandy probintzia (ekialdean) eta Almatyko probintzia (hegoaldean).\nErdialdeko Asia Asiako erdialdean dauden estatuak batzen dituen eskualdea da. Ez dago definizio zehatzik bere azalera adierazteko, baina esan dezake Kazakhstan, Kirgizistan, Tadjikistan, Turkmenistan, Uzbekistan, Mongolia eta Txinako Xinjiang barruan dituela.\nBatzuetan Txinako Barne Mongolia eta Errusiako Kalmukia, Tartaristan, Bashkortostan, Altai, Tuva eta Buriatia errepublika osoak eta Sakhako Errepublikaren zati bat Erdialdeko Asian ere daudela esan da. Historikoki Afganistan, Irango zenbait eskualde, Pakistan, Siberia, Katxemira, Tibet, Armenia, Azerbaijan eta Georgia ere definizioan sartu dira.\nErrusiera (ру́сский язы́к, russkij jazyk,ˈruskʲɪj jɪˈzɨk ahoskatua) indo-europar hizkuntza da, Errusian eta beste hainbat estatutan ofiziala dena eta mundu osoan 285 milioi hiztun dituena. Idatzizko adibideak X. mendetik ageri dira.\nInflexio-sintetikoaren forma gordetzen du, baita eslaviera komunaren oinarrizko hitzak ere. Errusiera modernoa garrantzitsua da nazioarteko politikaren, zientziaren eta teknologiaren arloetan ere. Politikan, XX. mendeko hizkuntzarik garrantzitsuenetakoa izan zen: horren erakusgarri, gaur egun errusiera Nazio Batuen Erakundeko sei hizkuntza ofizialetako bat da.\nHarrikatza, besterik gabe ikatza ere deitua, erregai fosil beltz eta gogorra da, gehienbat karbonoz osatua eta landare jatorri duena. Ikatz izenarekin minerala ez den eta landare edo animalia substantziei ura eta beste osagai lurrunkor batzuk kenduz eskuratzen den egur ikatza ere izendatzen da.\nHarrikatza arroka sedimentario beltz edo beltz marroixka da, naturan, gehienetan, zain edo beta deritzen geruzetan pilatuta agertzen dena. Formarik gogorrenak, esaterako antrazita, arroka metamorfikotzat har daiteke, tenperatura eta presio handiak jasan izan dituen harria baita. Ikatzaren elementurik nagusiena karbonoa da, eta hidrogenoa, sufrea, oxigenoa eta nitrogenoa ere ditu. Historian zehar oso baliabide erabilia izan da energia iturri gisa eta meatzaritza jarduera handia eragin du. Gaur egun, batez ere elektrizitatea edota beroa sortzeko erretzen da, baina kokea eta gasa produzitzeko ere erabiltzen da.\nMunduko ikatz ekoizle handienak hurrengo herrialde hauek dira (2011ko datuak): Txina 3.520 milioi tona (Mt), Ameriketako Estatu Batuak 992,8 Mt, India 588,5 Mt, Australia 415,5 Mt, Errusia 333,5 Mt, Indonesia 324,9 Mt, Hego Afrika 255,1 Mt, Polonia 139,2 Mt, Kazakhstan 115,9 Mt eta Ukraina 86,8 Mt.\nHegoaldeko Kazakhstan probintzia (kazakheraz: Оңтүстік Қазақстан облысы, Oñtüstik Qazaqstan oblısı) Kazakhstango hegoaldean kokatzen den probintzia da. 2013an 2.685.009 biztanle zituen. Hiriburua Xymkent da eta 603.500 biztanle ditu. Hegoaldeko Kazakhstango beste hiri batzuk hauek dira: Turkestan, Sayram, Kentau, Arys, Xardara, Zhetisai, Saryagax, eta Lenger.\nIparraldeko Kazakhstan (kazakheraz: Солтүстік Қазақстан облысы, Soltüstik Qazaqstan oblısı) Kazakhstaneko probintzia baten izena da. Probintziak 579.403 biztanle ditu eta Petropavl hiriburuak 193.300.\nKazakhstango bandera 1992ko ekainaren 4an erabakitakoa da. Urdin zerutar koloreko hondoa du eta erdian estepako arrano bat eta 32 izpi igortzen dituen eguzki bat ditu, biak ere urre kolorekoak. Mastaren aldean, irudi honen kasuan ezkerraldean, estanpatu bat ageri da, hau ere urre kolorekoa.\nEstanpatua kazajo herriaren arte eta kulturaren erakusgarri dira. Hondoaren urdin koloreak, ordea, Kazakhstan osatzen duten herri ezberdinak adierazten ditu. Herri hauentzat kolore honek esanahi erlijiosoa zeukan, gaur egun oskarbi dagoen zerua bezala ikusten den arren, Kazakhstanen ikusten den bezalakoa. Urre koloreko arranoaren zergatia Genghis Khanek erabiltzen zuen estandartean aurkitu dezakegu. Estandartean, urdin kolorekoa zena, arranoa bezalako irudi batez zegoen osatua.\nKazakhstango futbol selekzio nazionala\nKazakhstango futbol selekzio nazionala (kazakheraz Қазақстан Ұлттық футбол құрама командасы) herrialde haren futbol gizonezko talde nagusia da. Astana Arenan jokatzen ditu etxeko partidak, Astana hiriburuan.\nKirgizistan edo Kirgizia —izen ofiziala Kirgizistango Errepublika— Erdialdeko Asiako estatua, itsasbazterrik gabekoa. Mugakide ditu Kazakhstan iparraldean, Uzbekistan hego-mendebaldean, Tadjikistan hegoaldean eta Txina hego-ekialdean.\nHiriburua Bixkek da.\nMendebaldeko Kazakhstan (kazakheraz: Батыс Қазақстан облысы, Batıs Qazaqstan oblısı) Kazakhstango probintzia bat da. Hiriburua Oral da (Uralsk eta Ural'sk bezala ere ezaguna) 200.000 biztanle inguru ditu.\nSaran (kazakheraz: Саран / Saran, errusieraz: Сарань) Kazakhstango Karagandy probintziako hiri bat da, Nura ibaiaren ondoan dagoena. 2009an 42.058 biztanle zituen. Hiria 1954ko abenduaren 20an sortu zuten.\nTurkestan (kazakheraz: Түркістан; errusieraz: Туркестан) Hegoaldeko Kazakhstan probintziako hiri bat da, Sir Daria ibaiaren ondoan dagoena. Xymkentik 160 kilometro ipar-mendebaldera dago Trans-Aral trenbidearen erdian, iparraldean Kyzylorda eta hegoaldean Taxkent dituela.\nTurkmenistan, izen ofiziala, Turkemistango Errepublika (turkmenieraz: Türkmenistan Jumhuriyäti), Erdialdeko Asiako estatua da, Kaspiar itsasoaren ertzean kokaturik dagoena. Mugakide ditu Kazakhstan ipar-mendebaldean, Uzbekistan ipar-ekialdean, Afganistan hego-ekialdean eta Iran hegoaldean. Hiriburua Asgabat (turkmenieraz Aşgabat) da.\nEtnia nagusiak hauek dira: turkmeniarrak % 77; uzbekoak % 9,2; errusiarrak % 6,7; kazakh-ak % 2; besteak % 5,1: Erlijioak: musulmanak % 89 (sunniak); sortaldetar ortodoxoak % 9.\nUEFA edo Union of European Futbol Associations (Europako Futbol Elkarteen Batasuna) Europako futbol elkarte nazionalen konfederazioa da. Kontinente horretako futbol erakunde nagusia da, eta FIFA osatzen duten sei konfederazioetako bat da. Egoitza nagusia Nyonen (Suitza) dauka.\nGaur egun, Aleksander Čeferin da presidentea, 2016an ordeztu zuen hordurarte postu hori zuen Michel Platini.\nItsaso Beltza eta Kaspiar itsasoa inguratzen duten estatuak\nTurkia · Bulgaria · Errumania · Ukraina · Errusia · Georgia\nErrusia · Azerbaijan · Iran · Turkmenistan · Kazakhstan


maiatza | 2015 | 31 eskutik\n2015/05/21 · 07:00\nEuskara aldagaitz: adizki kuttunenak\nHizkuntzen historiaz dihardugunok sarritan aipatu ohi dugu harako “hizkuntza guztiak etengabe aldatuz doaz” leloa. Eta egia da, izan ere.\nHaatik, bada horren alboan beste ezaugarri ezagun bat: erabilera maiztasunak formak higarazten ditu, baina bestelako aldaketetarik (adib. analogiatik) aldentzen.\nParadoxa dirudi motibo beragatik zerbait aldi berean eraldatzea eta zurruntzea. Azalpen ulerterraza du horratik. Oro har, oharkabean-edo darabiltzagu gure hizkuntzaren fonetika-fonologiak (eta hitzak, erabiliaren erabiliaz, higatzen dira). Aldiz, morfologia maizago erabiltzen dugu gogara-edo (eta analogiak egiteko joera dugu, erabat ohartuki ez bada ere); alabaina, maiz erabilitako forma bat (adizki bat kasu), maila morfosintaktikoan osatua izatetik gure buruko “hiztegira” igaro daiteke, jatorrizko paradigma erregularretik atera, eta kideen patua patu, bere horretan iraun dezake, prestu-prestu, guk edo gure sintaxiak eskatzen dion aldiro dagokion hutsunea betetzeko.\nEuskarazko aditz erabilienak izan eta *edun dira, hein handi batean laguntzaile bihurtu zirelako; eta haien paradigmetan badira forma irregularrak. Lehendabizikoari dagokionez naiz, da, gara, dira aipa daitezke. Bigarrenaz denaz bezainbatean, mendebaldeko euskalkietan are nabarmenagoa da irregulartasuna: du/dau : det/dot erroko bokal-aldaketak, ditut, gaituzu bezalakoetako -it- pluralgile misteriotsua…\nNeure tesirako osatu dudan corpusari begiratuz gero, ikusiko dugu 1625 arteko testuetako adizki guztien artean, izan eta *edun-enak agerraldi guztien %56 direla. Areago, aditz horien oinarrizko forma banak (da, du) corpus osoaren %6 osatzen dute (%12 bi forma soilek!).\n1. irudia: Euskara arkaikoko adizkien corpuseko portzentaiak (izan eta *edun).\nGaurkoan, dena dela, ez dut euskara arkaikoaz (soilik) hitz egin nahi.\nDuela lau urte pasatxo, Erramun Turutarenak ikerketatxo baten datu batzuk plazaratu zituen Sustatun. Euskarazko azpitituluen corpus bat erabiliaz, indikatiboko 10 aditz laguntzaile erabilienen zerrenda osatu zuen.\nBada, esperimentua neure corpusarekin albait fidelkienik errepikaturik, emaitza harrigarria (?) atera zait. Erka itzazue ondoko grafikook (ez kopuru absolutuak, baina adizkiak berak zein diren eta haien arteko maiztasun erlatiboa bi corpusetan):\n2. irudia: izan eta *edun adizki erabilienak (azpitituluetako datuen arabera ordenaturik).\n3. irudia: izan eta *edun adizki erabilienak (corpuseko datuen arabera ordenaturik).\nAlde batera utzirik nire corpusean hamargarren postuan berez ditu ageri dela (gutxigatik zara-ren aurretik), aditzon erabilera ezer gutxi aldatu dela ikus dezakegu: begikoen ditugun 10 adizkietarik 9tan bat gatoz XVI-XVII. mendeetako euskaldunak eta XXI. mendekook. Edo behinik behin garai zaharretako idazleak, eta egungo (azpitituluen) itzultzaileak.\nAzken horrek ere (itzulpenak izateak, hain zuzen) zer pentsatu ematen dit: ba ote daiteke, aurkeztu dudan hizkuntzaren alderdi honi dagokionez, hizkuntza guztietan antzeko joerak izatea?\n Eta bigarrenaren dau, deu aldaerak; aldiz, ez ditut barnean sartu aurrizki-atzizkidun formak (duen, dela, baita eta abar bezalakoak). Hortaz, egiazki %6na baino zertxobait gehiago dagokieke.\n Egiazki izan eta *edun-en adizki erabilienak lirateke, forma hutsen (naiz, haiz, da, gara…) zenbaketa automatikoan oinarriturik egin baitzuen lana, nonbait, nire anaia etorri da eta nire anaia da modukoak bereizi gabe.\n Azpitituluak: Erramun Turutarenaren datuak. Corpusa: nire corpuseko datuak.\n Eta gainerakoetan ere ez dela ordena bera gordetzen (hori bai, bi corpusetan da nagusi, eta dut 2. edo 3. postuan). Horrez gain, zen-dira-zuen eta naiz-zara/dugu-dugu/zara “blokeak” (3. pertsona vs. 1. eta 2. pertsonak, barneko ordena ia berbera eta guzti!) nabarmenduko nituzke. Lehen taldekoak erabiliagoak dira oro har kontakizunei lotuak diren idatzizko testu zaharretan; bigarrenekoak nagusitzen dira, aldiz, gehienetan elkarrizketei dagozkien azpitituluetan.


Segurako euskara taldeak ekitaldi ugari antolatu ditu egunotarako - Goierriko Hitza : Goierriko Hitza\nSegurako euskara taldeak ekitaldi ugari antolatu ditu egunotarako\nDurangoko azokara joateko autobusa antolatu du abenduaren 7an.\nSeguran aspalditxoan ari da Hitz edo Irri, Euskaraz Elkarri euskara elkartea hitanoaren erabilera areagotzeko lanean. Hitanoaren erabilera ohiturari buruzko ikerketa egitearekin batera, pegatinak eta poltsak osatu dituzte aurreko urteetan. Aurten, gaur hasita, urrats bat gehiago egingo dute, Hitanoaldia antolatuta. Hi! hitza daraman txapa beltz-horia banatzen hasi ziren pasa den ostiralean herriko tabernetan, hitanoa erabiltzen dutenek paparrean jar dezaten.\nBestalde, Euskararen Egunaren harira antolatzen duten lehiaketan, hitanoari buruzko galderak egingo dituzte aurten. Parte hartzeko galdera orriak tabernetan jaso ahal izango dira. Abenduaren 15era arteko epea dago galderak erantzuteko. Liburu azokan egingo da sari banaketa.\nDatozen egunetako ekitaldiak\nGaur: 18:30ean, Pello Etxanizen Euskañola hitzaldia. Ardixarra etxean.\nAbenduaren 7an: Durangoko azokara irteera, 11:00etan plazatik irtenda. Itzulera, 20:00etan. Udaletxean edo liburutegian eman behar da izena (10 euro).\nAbenduaren 10ean: Literatura Tertulia Patxi Zubizarretarekin, 1948ko uda liburuaren inguruan.\nAbenduaren 15ean: 12:00etan, Hik Badakink lehiaketaren sari banaketa eta 12:30ea Arragoa folk taldearen kontzertua.\nUrtarrilaren 30ean: Eñaut Agirrerekin Emakumea eta bertsolaritza hitzaldia Danon Gelan.


Nola egokitu nire enpresa txiki edo ertaina Datuak Babesteko Legeari | innobak!\nInguraldek jardunaldi bat antolatu du legea betetzearen garrantziari buruzko informazioa emateko enpresa txiki eta ertainei, batez ere, zigorrak ekiditeko.\nHamar bat enpresa berrik aurtengo Innobak topaketan hartu dute parte. Inguralderen Enpresa Sorkuntza sailak antolatu du bilgune hori. Jardunaldi informatiboaren gaia hau izan da; Datu Pertsonalak Babesteko Legea eta bere aplikazioa enpresetan. Topaketa hori aste honetan ospatu da Innobak Beurko enpresa Zentroan.\nDatuak Babesteko Legea (abenduaren 13ko 15/1999 Lege Organiko) datuak maneiatzen dituzten pertsona fisiko eta juridiko guztiek bete behar dute. Hori dela eta, enpresa txiki eta ertainek bezero, hornitzaile eta langileen datu pertsonalak kudeatzeko dituzten betebeharrak argi izatea oso garrantzitsua da.\nInguraldek sustatutako prestakuntza jardunaldian, Miguel Ángel Núñezek, Consultoría Colaborativa enpresaren aholkulariak, hartu zuen parte. Legearen arau markoaren kontu garrantzitsuenak azaldu zien enpresariei. Gainera, araua betetzeko kontuan hartu beharreko segurtasun neurriak eta aspektu legalak azaldu zituen.\nJardunaldia oso praktikoa izan zen; izan ere, enpresa txiki eta ertainek haien esperientziak kontatu zituzten datu pertsonalak babesteko legearekiko, eta haien zalantzak eta kezkak kontsultatu zituzten.\nZer datu pertsonalak kontuan hartu behar ditugu?\nLegearen arabera, datu pertsonalak pertsona fisiko identifikatuekin zerikusia duten edozein informazio dira: izena eta abizenak, helbidea, telefono zenbakia, NANa, gizarte segurantzako zenbakia, argazkiak, sinadurak, helbide elektronikoak, banku-datuak, adina eta jaiotze data, sexua, nazionalitatea eta abar. Hau da, pertsona bat identifikatzeko erabili ahal diren datu guztiak.\nNormalean, enpresek datu horiek fitxategietan biltzen dituzte. Fitxategi automatizatu (euskarri informatikoetan), edo ez automatizatuetan (euskarri fisikoan edo paperean) gordetzen dira. Eguneroko lanerako, enpresek hainbat fitxategi erabiltzen dituzte, eta, bertan, bezero, hornitzaile, curriculum eta abarren datu pertsonalak daude.\nDatu horiek, euskarri informatikoetan edo paperean, dituzten pertsona fisiko eta juridiko guztiek betebehar batzuk dituzte: datuen kalitatea, datuen bilketan informazio eskubidea, pertsonaren baimena, datuak bereziki babestea, sekretua, hirugarren bati ematea edo komunikatzea, eta datuen segurtasuna, besteak beste.\nDatuak Babesteko Bulegoak zigorrak ezartzen ditu legea hausteagatik. Zigor horiek arau-haustearen araberakoak izaten dira. Arinak 900 eta 40.000 euro artekoak, larriak 40.001 eta 300.000 artekoak, eta oso larriak zifra horietatik gorakoak.\nKontsultatu hemen Datu Pertsonalak Babesteko Legea\n2015-12-17 / Enpresa. Etiketak: datuak babesteko legea, Inguralde, pymes\n← Gabonetako erosketak dinamizatzeko bi ekimen Barakaldon; argazki lehiaketa Facebooken bidez eta doako bizi-taxia\nEzkerraldeko saltokiek eta Barakaldoko Udaltzaingoak Garmitxaren aldeko saski solidarioa zozketatuko dute abenduaren 22an →


Posta elektronikoko zerbitzuen erabilera optimizatzea | Consumer\nPosta elektronikoko zerbitzuen erabilera optimizatzea\nGmail, Yahoo! Mail eta Hotmail-ek posta elektronikoaren kudeaketa hobetu dezaketen funtzionalitate ezezagun asko dituzte\nEgilea: jordi 2008-ko abuztuak 27\nKonfiguratu mezu-iragazkiak spama kontrolatzeko, "oporrak" modua aktibatzeko, erabili eta botatzeko posta-kontuak sortzeko, mezuak birbideratzeko, mezu bakoitzean sinadura pertsonala sartzeko… Azken urteotan, webmail zerbitzu ezagunenek funtzionalitate batzuk garatu dituzte, posta elektronikoaren kudeaketa idazmahaiko programen antzeko esperientzia bihurtzen dutenak, erosotasunean. Erabiltzaile gehienek on line erabiltzen dituzte posta elektronikoko kontuak. Hau da, ez dituzte funtzionalitate berri horiek aprobetxatzen ez dituztelako ezagutzen edo ez dakitelako nola konfiguratu. Yahoo!-ren ezaugarri interesgarrienen errepasoa egin nahi du erreportaje honek. Emaila!, Hotmail eta Gmail.\nOrdezko ingurune grafikoak\nIngurune grafikoek etengabe eboluzionatzen dute, sarean ezartzen diren diseinu- eta erabilera-hobekuntzetara eta ordenagailuen prozesadoreen potentzia handiagora egokitzen saiatuz. Gauza bera gertatzen da posta elektronikoko zerbitzuetan ere. Aurreko bertsioak estatikoagoak eta plastikoagoak ziren, eta ez zuten uzten web-aplikazioetako teknologia propioak erabiltzen, hala nola AJAX (web-orrian "klik egin eta arrastatu"). Bertsio modernoenak egokitu egin dira, eta zerbitzua pertsonalizatuagoa eta interaktiboagoa eskaintzen dute.\nErabiltzaileek dagoeneko ez diote aurre egiten itxura aldatu ezin duen orri korporatibo bati, elementu mugigarriak dituen ingurune grafiko batean mugitzen dira\nHala, erabiltzaileek ez diote aurre egin behar itxura aldatu ezin duen orri korporatibo bati, baizik eta elementu mugigarriak, trukagarriak eta erabiltzailearen beharren arabera pertsonaliza daitezkeenak dituen ingurune grafiko batean mugitzen dira. Yahoo! Mailek eta Hotmailek egin dute apustu gehien bertsio grafiko berrien alde, baina betiere zaharrak erabiltzeko aukera utzita. Bertsio-aldaketa argi eta garbi zehazten da postaren web orriaren goiko aldean; beraz, sagua sakatuta, ingurune grafiko batetik bestera pasatzen da.\nAurreko ingurune grafikoa erabiltzeko aukerari eusteko arrazoia da zerbitzu horiek bost urte baino gehiago daramatzaten erabiltzaileen oinarri handi bat dutela, itxura grafiko "klasikoa" erabiltzen dutela eta ez dutela aldatu nahi. Aukera hori erabiltzaileen konexio motei ere zor zaie, bertsio berriek ADSL banda-zabalera behar baitute ongi funtzionatzeko, eta hori ez da beti izaten. Bertsio "klasikoa" bezain irisgarriak ez direnez, aukera gisa uzten zaie ikusmen- edo ezagutza-arazoak dituzten erabiltzaileei.\nIragazkiek mezu elektronikoak katalogatzeko balio dute, mezuaren gaian agertzen diren gako-hitzen bidez edo jatorrizko helbidearen bidez.\nPosta-iragazkiak erabiltzea bertsio grafiko berri horien erabiltzaileek gehien erabil dezaketen aplikazioetako bat da, bai sarrerako ontzira iristen diren mezuak gaika antolatzeko, bai spametik hobeto babesteko. Iragazkiek mezu elektronikoak katalogatzeko balio dute, mezuaren gaian agertzen diren gako-hitzen bidez edo jatorrizko helbidearen bidez. Iragazkiarekin batera, aurrez ezar daiteke zer ekintza egin behar duen zerbitzuak iragazitako mezuekin: ezabatu, gorde edukia aztertzeko…\nAdibidez, iragazkiak aplikatuz, erabiltzaileek automatikoki antola ditzakete sartzen diren mezuak, sailkatuz eta karpeta desberdinetara bideratuz, bakoitza izen jakin batekin. Iragazki horiek testu-kateak detektatzen dituzte mezuaren gaian edo gorputzean, edo hartzailearen helbide elektronikoan, eta badakite mezu horrek karpeta batera edo bestera joan behar duela.\nSpamari dagokionez, nahikoa da mezu batzuk irekitzea eta mezu horietako gako-hitz ohikoenak zehaztea, iragazki bat sortzeko. Iragazki horrek karpeta horretara bidaliko du zerbitzuak berez dakarren iragazkia detektatu ez duen zabor-posta. Spamtzat hartzen ez diren baina irakurketa atzeratu nahi zaien posta komertzial jakin batzuetarako iragazkiak ere sor daitezke; nahikoa da karpeta jakin batean gordetzea, sarrerako ontzian trabarik ez egiteko.\nSpamtzat hartzen ez diren baina irakurketa atzeratu nahi zaien mezu komertzial batzuetarako iragazkiak sor daitezke.\nYahoo! Mail-ek 15 posta-iragazki egin ditzake, eta helburuko karpeta bat aukera daiteke, edo iragazkia sortzean sor daiteke. Hotmail-en kasuan, erabiltzaileek erabili nahi dituzten karpetak sortu behar dituzte iragazki bat egin aurretik.\nGmail-ek, berriz, aukera orokorragoak ematen ditu iragazkiak egiteko, konbinazio-mota desberdinekin, haien sorkuntza ahalik eta gehien pertsonalizatzeko. Gainera, sortu ondoren, erabiltzaileek iragazkiak aplika ditzakete, batez ere sarrerako ontzian jasotako postan, giga bat baino gehiago izan baitaitezke. Ezaugarri hori interesgarria da zerbitzu horiek informazio-biltegi "online" batera erabiltzen direlako, eta hori izugarria izan daiteke. Gaikako karpetetan ondo bereizteak mezu ezkutuenak aurkitzen laguntzen du.\n"Konfigurazioa" ataletik konfiguratu daiteke, eta utzi nahi den mezuaren testua bakarrik idatzi behar da\nErabiltzaileek erantzun automatikoko mezu bat sor dezakete oporretan daudenean eta mezuak jasotzen dituztenean, igorleek ohar hori jaso eta behar diren aukerak har ditzaten: mezuak bidaltzeari utzi, larrialdietan telefonoz deitu eta abar. "Oporretako modu" hori "Aukerak" ataletik konfiguratu daiteke, eta konfigurazioa utzi eta gorde nahi den mezuaren testua idatzi besterik ez da egin behar.\nHotmail-en kasuan, spam karpetan jasotako mezuek ez dute mezu hori jasoko, spammer-ei ez ohartarazteko aktibatutako kontua dela. Erabiltzaile batek bidaltzaile beraren mezu elektroniko bat baino gehiago jasotzen duenean, hark erantzun automatikoa jasoko du lau egunean behin, estortsioa ez egiteko. Hori oso erabilgarria da posta-zerrendetan pertsona batek baino gehiagok mezuak helbide unitario batera bidali eta denek irakurtzen dituztenean. Bestela, zerrenda horiek uztailean eta abuztuan beteko lirateke "oporrak" moduko mezu automatikoez.\nYahoo! Mail bidez, iragazkia aktibatu behar den eguna konfigura daiteke, bai eta noiz utzi behar zaion ere.\nAlde horretatik, Gmail-ek berdin funtzionatzen du, baina erantzun automatikoko mezua pertsonalizatzeko aukera ematen du, erabiltzailearen kontaktu-agendan alta emanda dauden bidaltzaileei bakarrik bidaltzeko.\nYahoo! Mail bidez, iragazkia aktibatu behar den eguna konfigura daiteke, bai eta noiz utzi behar zaion ere. Horrela, erabiltzaileek aurrez konfigura dezakete iragazki hori, eta itzultzean ez kezkatu desaktibatzeaz. Gmail eta Hotmail bezala, babes gisa, erantzun automatikoko mezuak ez dira bidaltzen spam-eko karpetan iragazitako edo jasotako mezu elektronikoetara.\nBidalitako mezu guztiei automatikoki gehitzen zaien sinadura sortzea da web gune ezagunenen ezaugarri komunetako bat. Yahoo! Mezu hori pertsonalizatzeko, testua formatuarekin edo formaturik gabe ("testu aberastua") erabil daiteke. Bestalde, Gmail-ek eta Hotmail-ek testu lauko sinadurak bakarrik onartzen dituzte. Formatuko testua erabili ala ez (letra lodiekin, kursoekin, etab.) konexio motel edo ezegonkorretarako, testu aberastua mezu bat ongi jasotzearen edo ez jasotzearen arteko aldea izan daiteke.\nBeste kontu batzuetatik sartzea\nPosta-kontu bat baino gehiago duten erabiltzaileek posta elektronikoko helbide gogokoenetik mezuak jaso eta bidaltzeko konfigura ditzakete. Adibidez, erabiltzaile batek "usuario@provordeinternet.com" kontua badu eta beste on line posta-zerbitzu batetik erabili nahi badu, lehenbizi konfiguratu egin behar du, eduki guztia zerbitzu horretara bidal dezan. Beste aukera bat "online" kontutik POP sarbidea konfiguratzea da, mezuak jaso ahal izateko. Bigarrenik, "usuario@provordeinternet.com" kontua erabiliz mezuak nahi den kontutik bidali ahal izateko, webmail zerbitzuak kontu hori erabiltzailearena dela egiaztatu behar du. Horretarako, baliozkotze-mezu bat bidaltzen da, erabiltzaileak klik egin behar duen esteka edo kode batekin.\nKontu alternatiboak eta erabili eta botatzekoak\nErabili eta botatzeko kontuek iraupen mugatua dute, eta mota guztietako zerbitzuetan arazorik gabe sartzeko balio dute\nYahoo!-ren ezaugarri interesgarria Mail kontua da erabiltzailearen kontu nagusiari lotutako posta elektronikoko kontu bat sortzea errazten duela. Erabilera hori interesgarria da kontu informalago bat izan nahi bada lagunekin erabiltzeko, eta kontu formalago bat komunikazio profesionaletarako. Bestalde, zerbitzu honek erabili eta botatzeko kontuen edo pockmail-en atal bat ere badu. Kontu horiek denbora mugatua dute, eta zerbitzu mota guztietara arazorik gabe sartzeko balio dute. Hala, erabiltzaileari kontu bat eskatzen diotenean, kontu hori eman dezake gero spama jasotzeko arriskurik gabe.\nGmail-ek, bestalde, IMAP protokoloaren euskarria jarri du iazko amaieratik. Posta elektronikoko kontuetara sartzeko protokolo horrek POP protokoloak ez dituen sinkronizazio-aukerak ematen ditu. Protokolo hau erabiltzeak dituen abantailetako bat da posta elektronikoko hainbat gailu eta aplikaziotatik posta elektronikora sartzeko aukera izatea eta mezuen egoera, irakurri, irakurri edo nabarmendu, automatikoki sinkronizatzea. Protokolo hori erabiltzeko, Gmail-en erabiltzaileek "konfigurazioa" fitxatik egin dezakete.\nerabiltzaileak gmail-eu mail-eu mensajes-eu posta\nBabestu Google +-eko ezezagunen Gmail\nGmail berria: nola erabili eta nola itzuli zaharrera\nGmail-i ahalik eta etekin handiena ateratzea


Jaiak jarraitu zuen ilunaldian - Zamudio - Aikor.eus\nJaiak jarraitu zuen ilunaldian\nAikor aldizkaria 2018-05-21 12:45\nAsteburu honetan Pazko jaiak ospatzen ibili dira Zamudion. Zapatu gauean, ekitaldi nagusietakoak egin ziren, kontzertuak, baina argia joan zen eta saio bi bertan behera utzi behar izan zituzten. Zamudioko Udalak ez daki oraindik zer gertatu zen. Gaur jai-eguna da herrian eta, esan digutenaren arabera, bihar hitz egingo dute argia kudeatzen duen enpresarekin.\n23:00etan, La Basuk hasiera eman zien musika ekitaldiei eta raperoak arazo barik eskaini zuen kontzertua. Ondoren, Esne Beltza taldea eszenatokiaren gainean zegoela, 01:00etan inguruan, argia joan zen. Hala ere, Xabi Solano eta konpainia agertokitik jaitsi ziren eta jarraitu zuten musika jotzen jende artean. Eguraldi ona jai-batzordeak Akerbeltz taldearen saioa antolatu zuten Esne Beltzarenaren ostean, baina horiek ezin izan zuten kontzerturik eman.\n"Taldearenak ez diren arazoengatik, Zamudioko kontzertua hasi eta gutxira, argindarra eten egin da matxura baten ondorioz eta ezin izan dugu emanaldiarekin jarraitu. Saiatu dira arazoa konpontzen baina azkenean ezinezkoa izan da garaiz egitea eta gainera musika tresna eta ekipo batzuk ere hondatu dira tartean. Bihotzez sentitzen dugu bertatatu zareten guztiengatik, pena izugarriz goaz etxera. Eskerrik asko bene-benetan hor gurekin egon zaratenoi, argirik gabe ere zain eta kantuan aritu zaretenoi. Ez dugu ahaztuko zuen jarrera, handiak zarete. Laster elkar ikusiko dugu berriz", esan du Esne Beltza taldeak ohar batean.


- Formatua: Arial 12ko neurrian, lerro-artea arruntaz eta tabulaziorik gabe. Dokumentuaren marjinak 2,5 zentimetrokoak izango dira goialdean eta behealdean, eta 3 zentimetrokoak ezkerraldean eta eskuinaldean.\n- Laburpena: testu osoa baino lehenago kokatu behar da, eta izenburuaren azpian. Justifikatuta. «Laburpena» eta «Hitzak» terminoak letra lodiz idatziko dira, laburpena bera eta hitzak berriz testu odoaren formatua jarraituko dute. Hitzak ez dira sei baino gehiago izango eta azpiko lerroan kokatuko dira, hutsune bat utzi eta lerroekin banatuta. Beheko formatu hau da jarraitu behar dena:\n- Oharrak artikuluaren amaieran agertuko dira, lerro-arte arruntarekin, testuaren letra mota berean (Arial) eta 10eko neurrian. Oharrak zenbaki arabiar goratuen bidez adieraziko dira, hitzaren ostean eta puntuazio-zeinuaren aurretik. Oharrek ez dute loturarik izan behar erreferentzia bibliografikoekin.\n- Aipu laburrak kakotx artean doaz, testu barruan. Luzeagoak izanez gero (hiru lerro baino luzeagoak), aparteko pasartean idatziko dira, letra mota berean, 10eko neurrian, lerro-arte arruntarekin eta 1,5 zentimetroko koskatzeaz. Lerro bateko tartea utziko da aipu bakoitzaren aurretik eta ondoren. Aipuetan nahita egindako omisioak kortxete artean hiru puntu jarrita adieraziko dira: […].


Urte kopurua murriztu arren, zigorrak mantendu ditu Gorenak : Arnaldo Otegi\nUrte kopurua murriztu arren, zigorrak mantendu ditu Gorenak\narnaldo | 2012/05/09 | Comments (0) Tweet\nArnaldo Otegiri eta Rafa Diezi kartzela zigorra sei urte eta erdira jaitsi die, eta Miren Zabaletari, Sonia Jacintori eta Arkaitz Rodriguezi seira. Bi boto partikular egon dira: bat absoluzioaren aldekoa da, eta beste batek epaiketa errepikatu behar dela dio. Epaimahaia osatzen duten bost magistratutatik hiruk besterik ez dute izenpetu sententzia; adostasun handirik gabe hartutako erabakia da, beraz.\nEspainiako Auzitegi Gorenak murriztu egin dizkieBateragune auziko auzipetuei Espainiako Auzitegi Nazionalak jarri zizkien zigorrak. Arnaldo Otegi eta Rafa Diezi hamarretik sei urte eta erdira jaitsi die zigorra, eta Miren Zabaleta, Sonia Jacinto eta Arkaitz Rodriguezi, zortzitik seira.\nOtegi eta Diez erakunde armatuko zuzendaritzako kidetzat jo zituen Auzitegi Nazionalak. Gorenak atera berri duen epaiak dio, zuzendaritzako kide ez zirela, baina bai erakunde armatuko kide. Horregatik murriztu die espetxe zigorra. Nolanahi ere, Auzitegi Nazionalaren tesi nagusiari eusten dio, eta ezker abertzalea bide politiko eta demokratikoen alde lerratzearen alde egin zuten lana ETAren aginduak jarraituz egin zutela berretsi du. Gorenak dio ezker abertzaleko kideak ez zirela lan politikoa egiten ari barne eztabaidarako akuilu lanetan aritu zirenean. ETAren aginduz Batasuna berregituratzea egozten die Gorenak zigortu guztiei. Auzitegi Nazionalak jarritako inhabilitazioari ere eutsi egin dio Gorenak.\nEpaiak bi boto partikular izan ditu: bat, absoluzioaren aldekoa, eta bestea, epaiketa errepikatzearen aldekoa. Miguel Colmenero da boto partikularra idatzi duenetako bat. Haren ustez, Arkaitz Rodriguezek eta Arnaldo Otegik arrazoia dute epaimahaiaren kontrako errekusazioa jartzean. Epaia eman zuen Auzitegi Nazionaleko epaimahaiaren inpartzialtasuna zalantzan jarri daitekeela dio, eta beraz, beste epaiamahai batekin epaiketa errepikatu behar litzatekeela uste du. Gorenaren epaia idazteko ardura Colmenerok zuen, baina desadostasuna ikusita, ponente izateari uko egin zion.\nBigarren boto partikularra Alberto Jorge Barreirok idatzi du. Hark dio absoluzioa emateko arrazoi indartsuak daudela, eta Otegik jarritako errekusazioa onartzeko eta epaiketa berriz egiteko beharrik ez dagoela.\nTags: Bateragune, featured\tCategory: Castellano, Catalan, Euskara


Fitboxing, supyoga, siclo eta bodyweight, uda honetako modako kirolak - Deia\nFitboxing, supyoga, siclo eta bodyweight, uda honetako modako kirolak\nainhoa bretos / bilbao 11.08.2020 | 13:21\nEmakume bat supyoga egiten artxiboko irudi bateana. Freepik\nEmakume bat supyoga egiten artxiboko irudi bateana.\nBizitza osasuntsua izateko, oso garrantzitsua da kirola egitea, eta betiko aukerez gain, badira diziplina berri batzuk ere.\nOsasun-egoera dela eta bizi izan dugun konfinamenduak gorputza aktibatzeko gogoa piztu du gizartean. Izan ere, gero eta jende gehiagok praktikatzen du kirola, eta gero eta diziplina gehiago dago aukeran. Horietako batzuk dira ondorengo lerroetan azalduta daudenak, uda honetan bereziki modan ipini baitira.\nBoxeoa eta fitnessa uztartzen dituen diziplina da Fitboxing-a. Ameriketako Estatu Batuetan du jatorria, eta sasoian egotea da bere helburua, ez dago lehiaketara bideratuta. Kirol honetan, kolpe guztiak zaku bati ematen zaizkio. Hortaz, ez dago pertsonen arteko kontakturik.\nFitboxingak ariketa aerobikoetan datza, eta gorputzaren atal guztiak lantzen ditu, hainbat teknika konbinatuz. Esaten dutenez, ez du bereziki boxeatzen ikasteko balio, baina bai energia deskargatzeko. Gainera, erresistentzia, indarra, arintasuna eta koordinazioa hobetzen ditu.\nLehenik eta behin, hamabost minutuko beroketa egin behar da, kardio eta tonifikazio ariketak konbinatu eta gihar guztiak lantzeko. Horren ostean, boxeoan ohikoak diren ariketekin jarraituko du saioak: bi minutuko zortzi round zakuari jotzen, esaterako, musikaren erritmoa jarraituz. Ondoren, hamar minutuko entrenamendu funtzionala egin beharra dago, sokak, baloiak eta bestelakoak erabiliz. Amaitzeko, tonifikazio ariketak eta luzaketak egingo ditu kirolariak.\nFitboxingak norberaren egoera fisikoa hobetzen du. Mugimendu anitz eta ariketa gogorrei esker, kaloria asko erretzen dira, eta gorputzaren erresistentzia handitzen da. Horrez gain, boxeo zakuari jotzeak estresa askatzen laguntzen du, hortaz, lasaitzeko beharra dutenentzako kirol aproposa da.\nKirol honek SUP eta yoga diziplinak konbinatzen ditu, hortaz, yoga egiteko beste modu bat da, surf taula puzgarri baten gainean. San Diegon hasi zen modan jartzen, eta bere filosofia nagusia itsasoarekin konektatzea da, olatuen kulunka leunen laguntzaz, naturaren erritmoaren parte sentitzea.\nEgonkortasun handiagoa lortzeko, taula zabal eta luzeak erabiltzen dira. Izan ere, yoga postura ugari praktikatzen dira, eta oreka mantentzea ezinbestekoa da.\nUretan egiten den kirola izan arren, saioa hondarrean hasten da. Bertan egiten dira hasierako luzaketak, beroketak eta eguzkiari agurra. Ondoren, uretara sartu eta posturak praktikatzen dira, noski, taula gainean igota. Helburua, uraren mugimenduak eta norberarenak bat egitea da. Amaitzeko, erlaxazio ariketak egiten dira.\nEsaten dutenez, kirol hau praktikatzeak onura asko ditu, eta lehenengo saioetatik nabaritzen dira: indarra, malgutasuna, koordinazioa, erresistentzia, kontzentrazioa eta lasaitasuna lantzen dira bereziki. Horrez gain, arnasketa eta sistema immunologiakoa hobetu eta nerbio-sistema orekatzen du. Surflarientzat, gainera, oso lagungarria da, kontzentrazioa eta giharren indartzea areagotzen baitu, besteak beste, olatu kritikoenei aurre egiteko.\nIndoor cycling du izena eta bizikleta baten gainean egiten da, txirrindularitza estatikoaren modalitate bat da, hortaz. Zehazki, spinningean du jatorria, baina dantzaren ezaugarri batzuk ere baditu, izan ere, ariketaren oinarrian dago Hego Ameriketako reggaeton musika, bolumen handian entzuten dena.\nKirol hau ilunpetan egiten da eta, esaten dutenez, horrek adrenalina handitu egiten du. Badago sikloa praktikatzea diskoteka batean dantzatzen egotearekin parekatzen duenik. Hala, helburua dibertitzea da, askatzea, eta lotsarik gabe gozatzea.\nMexikotik datorren kirola da, saioak 45 minutuko iraupena du, eta 300 eta 800 kaloria artean erretzen dira. Gorputz osoa lantzen duen kirola da, izan ere, entrenamendu funtzionala egiten da bizikletaren gainean, musikaren erritmoa jarraitzen duten ariketak praktikatuz (flexioak, sentadillak, eta abar.). Beraz, sikloa, spinning egitea baino, bizikleta gainean dantza egitea dela esan daiteke.\nKirol honek onura asko ditu. Alde batetik, sorbalda, hankak, besoak eta bizkarra lantzen laguntzen du eta, bestetik, sistema kardiobaskularra eta metabolikoa hobetu egiten du. Hortaz, eguneko estresak askatzeko kirol oso egokia da.\nEntrenamendu metodo hau muskulatura indartzean oinarritzen da. Norberaren pisua jasatean datza, grabitatearen aurka borrokatuz. Hortaz, norberaren pisua bera da ariketak egiteko behar den bakarra, besterik ez. Ez da makinarik eta gimnasiorik behar.\nSerieak, azelerazioak, erresistentzia eta erritmo-aldaketak oso garrantzitsuak dira, izan ere, giharrak sendotu egiten dira kirol hau praktikatuz, norberaren pisuaren eta grabitatearen arteko erresistentziaren bidez.\nHorrez gain, edonork egin dezakeen kirola da, edonorentzako da egokia, etxean bertan egin daitekeelako, edota parkean. Gainera, ez da dirurik gastatu behar praktikatu ahal izateko, eta oso onuragarria da, errendimendua erraztu baitezake beste diziplina batzuetan, hala nola runningean edo igeriketan. Hortaz, aukera bikaina da giharrak indartzeko.\nOndorengoak dira bodyweight diziplinan praktikatzen diren ariketetako batzuk: plantxak (lurrean egiten dira, buruz behera, eta gorputza zoruarekiko horizontalean eta paraleloan mantentzen saiatu behar da), sentadillak (hankak eta ipurmasailak lantzen dira, baita sabelaldea ere, gorputz postura egokia izaten lagunduko diguna), eta flexioak (horrelako ariketekin bularrak eta sorbaldak landuko dira).\nSurf Tauletako Berrikuntza Lehiaketaren III. edizioak badu irabazlea.


Aldundiak herritarren partaidetzarako 40 prozesu sustatuko ditu 2016an, bere departamentu guztiak inplikatuz - Gipuzko Buru Batzarra\nAldundiak herritarren partaidetzarako 40 prozesu sustatuko ditu 2016an, bere departamentu guztiak inplikatuz\nUrteko Planak 1.065.000 euroko inbertsioa eta hainbat neurri aurreikusten ditu herritarrek politika publikoen ezarpenean duten rola indartzeko\n2016ko Herritarren Partaidetzako Plana aurkeztu du gaur Aldundiak. Tresna honen bitartez, gizartea Gipuzkoaren proiektuan konprometitu nahi du, herritarren eta orotariko eragileen protagonismoa erraztuz politika publikoen diseinuan, ezarpenean, eta ebaluazioan. “Gertutasunean, irekitasunean eta konfiantzan oinarritutako harremana finkatu nahi dugu, parte hartzeko eta komunikatzeko bide berriak irekiz. Partaidetza da gobernantza onaren oinarri nagusietako bat. Politika ulertzeko eta gauzatzeko modu berri baten alde egiten ari gara. Pertsonen neurrira egindako kudeaketa egin nahi badugu, persona guztien babesa, ideiak eta energia lortzeko gai izan behar dugu”, azaldu du Imanol Lasa Gobernantza eta Gizartearekiko Komunikazioko Diputatuak.\n1.065.000 euroko aurrekontua du Planak. %80, partaidetza zabaltzeko eta errazteko ekintza eta jardueretara bideratuko da. Lehen atalaren barruan, herritarren partaidetzarako 40 prozesu diseinatu dira guztira, Aldundiko departamentu guztien, eta 28 zuzendaritzen inplikazioarekin. “Honek argi eta garbi adierazten du ez dela ekimen isolatu bat, baizik eta apustu transbertsal bat, erakundearena bere osotasunean, eta bere eguneroko jarduera hartzen duena”, azpimarratu du Lasak.\nHala, herritarren egitekoak berebiziko garrantzia edukiko du “askotariko alorretan”: euskaran, gazteria politiketan, garapen jasangarrian, mugikortasunean, ekonomia sustapenean, garapenerako lankidetzan, emakumezkoen kirolean… Proiektu zehatzen artean daude, besteak beste, Pasaialdearen biziberritzea, bizikletaren erabilera, Donostiako Carlos I. kaleko sarbideak, energia planak, Nazioartekotzeko Euskal Kontseilua, Armundarai-Ibiur, 18 eta 30 urte bitarteko gazteentzako zerbitzuaren definizioa, herritarren arretarako foru zerbitzuarena, edo open data arloko foru arau berria.\nPartaidetza errazteko ekintzei dagokienez, berritasun nagusietako bat izango da Partaidetza Birtualeko Plataforma edo Gune berriaren diseinua. Honen bitartez, parte hartu eta eztabaidak sortu ahalko dira Aldundiko departamentuetatik, zuzendaritzetatik, eta bere menpe dauden bestelako egitura eta organuetatik sustatutako prozesu eta proiektuetan.\n‘On line’ plataforma hau uda baino lehen egongo da martxan eta, diputatuak jakinarazitakoaren arabera, aurrerapuso kualitatibo handia ekarriko du. “Argi daukagu gaur egun bileretatik eta aurrez-aurreko formatuetatik harago jo behar dugula, eta teknologia berriek eskaintzen dituzten aukera guztiak aprobetxatu behar ditugula jendearekin konektatu, eta bere ekarpenak, proposamenak eta eskaerak jasotzeko. Gaur egun, ezin dugu partaidetza planifikatu, kontuan hartu gabe nolako garrantzia duten gure eguneroko bizimoduan sakeleko telefonoak, ordenagailuak, edo tabletak. Oso tresna berritzailea izango da abiaraziko duguna”, aurreratu du.\nHalaber, Aldundiak Herritarren Partaidetzarako Gida sortuko du, partaidetza prozesuak garatze aldera. Lasak adierazi duenez, abstrakzioaren arriskua ekiditen du Gipuzkoarentzat proposatzen duten partaidetza eredu berriak. “Argitasuna eta zehaztasuna behar-beharrezkoak dira. Joko arauak eta konpromisoak definitu behar dira, bai prozesuak irauten duen bitartean, eta baita bukaeran ere”. Gida honetan finkatuko da zer (gaia), nola (metodoa), zer bitartekoekin (IKTak, aurrekontuak, etab.), noiz (epeak), zergatik (arrazoiak) eta zertarako (helburuak). Gida hau beste batzuekin osatuko da, foru langileei, udalei, edo elkarteei zuzendutakoekin, esaterako.\nPartaidetzako Gizarte Kontseiluaren sorrera izango da beste berritasun bat. Aholku-organo gisa eratuko da, erakunde eta eragile desberdinen proposamenak bideratzeko, eta proposamen horiek kontuan hartzeko, partaidetzako prozesuen identifikazioa, egikaritzea eta ebaluazioa bezalako alderdiei dagokienez, besteak beste. Gipuzkoako 40 gizarte ordezkarik osatuko dute, guztiak ere ospe handikoak kultura, ekonomia, edo gizarte alorretan. Herri Erakundeen Erregistroa ere aktibatuko da Planaren barruan, Lurraldeko “elkartegintza sare aberats eta zabalaren bitartez” partaidetza sustatzeko.\nPlan berriaren arabera, Udalek, erakunderik gertukoena diren aldetik, berebiziko garrantzia edukiko dute herritarren partaidetzari bide ematerakoan, ez bakarrik tokiko mailan, baita Lurralde ikuspegiarekin ere. Helburu horrekin, Udalen Kontseilua eratuko da, erakundeen arteko elkarlan izpiritu hori instituzionalizatu, egituratu eta forma emateko. Gainera, Udalei eta Herritar Erakundeei zuzendutako aholkularitza tekniko eta metodologikoko zerbitzua jarriko da martxan, eta partaidetzako ekimenak, kontuak emateko prozesuak edota udal aurrekontuak prestatzeko partaidetza garatzeko diru-laguntza lerro berria irekiko da.\nAldundiak ekimen guzti hauen eta Planaren eduki guztiaren berri eman zuen, joan den otsailaren 18an alkate eta partaidetza teknikariekin egindako saioan. Lurraldeko 70 udalerri egon ziren bertan ordezkatuta.\nUdalen Kontseilua zein Gizarte Kontseilua eratzeko, prozesu parte-hartzaileak jarriko dira martxan. Beste horrenbeste egingo da Herritarren Partaidetzako Foru Arau berria onartzeko. Indarrean dagoen arauaren edukiak berrikusi eta eguneratuko dira, beharrezko aldaketak txertatuz, ondoren Batzar Nagusietan tramitatzeko. Bestalde, aurrekontu parte-hartzaileak garatzeko eredua egokituko da, 2017. urtetik hasita, Ogasun eta Finantzetako departamentuarekin, eta Aldundiko Kudeaketa Estrategikorako zuzendaritzarekin elkarlanean.\nLasaren arabera, Planak aurreikusitako neurriek gizarte zibilaren rola indartzea dute helburu kudeaketa publikoaren barruan, erronkei, arazoei eta konponbideei “lankidetzan oinarrituta” aurre eginez. “Zenbat eta ikuspegi gehiago aintzat hartu erabakiak hartzerakoan, jendea zenbat eta gehiago inplikatu, orduan eta eraginkorragoak eta zilegitasunezkoak izango dira politika publikoak, eta hobeto erantzungo diete dauden beharrei. Partaidetza erraztea, politika anitzagoa eta aberatsagoa egitea da. Oso positiboa da pertsonentzat eta gizartearentzat. Partaidetzaren alde egitea, Gipuzkoa proiektu kolektibo eta partekatu gisa sendotzea da”, laburbildu du.\nDiputatuak gogorarazi duenez, Aldundiak badu Foru Arau bat eta Herritarren Partadetzako Zuzendaritza bat duela bi legealdiz geroztik -2010ean onartu ziren-. “Gipuzkoa aitzindari izan da bere eskumenen barruan organu parte-hartzaileak sortzerakoan. Baina momentua da ibilbide honi bultzada berri bat emateko. Datozen lau urteetako helburu estrategikoa izango da herritarren partaidetza finkatu eta instituzionalizatzea”, amaitu du.


Txinako zama bizikleta elektrikoa: 15G kontrolagailu, 80 km kilometro, gehienez 300 kg kargatzea, hutsean dauden pneumatikoen fabrika eta fabrikatzaileak | GUODA\nZama bizikleta elektrikoa: 15G kontrolagailu, 80 km kilometro, gehienez 300 kg kargatuta, hutsean dauden pneumatikoak\n60V58Ah bateria batek eta 10 hazbeteko 1400W-ko motorrak gidatuta, gure Ace Heavy-Load Cargo Bizikletak 80 kilometroko bidaia egin dezake 300 kilo arteko materialarekin kargatuta, 300-10 Vaccum pneumatikoak zerbitzuan dituela. 15G kontrolagailu bat erabiltzen dugu zure esperientzia bikaina bermatzeko. Zama bizikletak aurreko eta atzeko disko balazta eta hiru isileko + alderantzizko balazteak ditu. Bidaian zehar, txirrindulariek bizikletan dagoen LED neurgailu baten bidez ikas ditzakete datu garrantzitsuak edozein unetan.\nAurreko / Atzeko disko balazta\nHiru barrutiko ＋\n10 hazbeteko 1400W\n300-10 hutseko pneumatikoak\nAurreko: GD-KB-B003: (Beltza) Haurrentzako oreka bizikleta, haurrentzako bizikleta, Toybox, haurrentzako bizikleta freskoa\nHurrengoa: Txinako Fabrika Betirako Bizikleta Bizikleta Mendiko Bizikleta Errepideko Bizikleta Gazteentzako Bizikleta Shock Absorption Indartsua Abiadura Aldagarria Mountain Bike 21-30 Abiadura\nZama bizikleta elektrikoak, zama bizikleta elektrikoak ere deituak, bizikleta munduko SUVak dira, bizikleta elektrikoaren erabilerari ondo egokitzen zaizkion bizikleta motak baitira. Elektrizitateak zama bizikleten karga eta sorta handitzen du eta horrek distantzia luzeagoetarako karga astunak eramaten laguntzen du. Batez ere hiriguneetan, zama elektrikoak bizikleta elektrikoei salgaien edukiera handia eramateko aukera ematen die, eta zama biketuei, berriz, urruneko helmugetara iristeko modu azkar eta iraunkorrean.\nZama bizikleta elektrikoak normalean ezarpen ugaritan erabiltzen dira, adibidez, hirietan banatzeko, janaria saltzeko oinezko trafiko handiko guneetan, instalazio handien inguruko bildumak birziklatzeko eta biltegiko inbentarioa garraiatzeko. Ahalegin teknikoek pilotuen baldintzak, sinpletasun sendoa eta azelerazio azkarragoa hobetzen dituzte eskala txikiko operazioetan kostu txikiak eta erosotasun gehigarria lortzeko, zama bizikletak erabilgarriago bihurtuz distantzia luzeagoetarako edo lur askotarikoetarako.\nEta dirudienez, zama bizikleta elektrikoak gutxiago kostatzen dira kamioiekin alderatuta alderdi guztietan. Ez dute zaratarik egiten. Energia aurrezten dute denbora guztian erregaiaren egarri handirik gabe. Malguagoak dira errepidean, batez ere auto ilarak itsatsita zaudenean. Are garrantzitsuagoa dena, errepideko beste ibilgailu gehienak baino gutxiago arriskutsuak dira\nZama Bizikleta Elektrikoa\ngantz pneumatikoen zama elektrikoa\nAltzairuzko zama bizikleta\naltzairuzko zama bizikleta elektrikoa